2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

2.1.1 ความเป็นมา

บริษัทฯ ก่อตั้งขึ้นในปี 2504
โดยทำสัญญาจัดสร้างและประกอบกิจการโรงกลั่นน้ำมันที่อำเภอศรีราชากับกระทรวงอุตสาหกรรมในรูปแบบการสร้าง-บริหาร-โอน
(Build-Operate-Transfer: BOT) เป็นระยะเวลา 20
ปีและเริ่มประกอบกิจการโรงกลั่นน้ำมันในปี 2507 เมื่อการก่อสร้างโรงกลั่นน้ำมันหน่วยแรก
(TOC-1) แล้วเสร็จ ด้วยกำลังการกลั่นน้ำมันดิบ 35,000 บาร์เรลต่อวัน
โดยมีหน่วยแตกโมเลกุลด้วยสารเร่งปฏิกิริยา (Fluidized Catalytic Cracking Unit)
เป็นหน่วยเปลี่ยนแปลงสภาพโมเลกุล (Conversion Unit)

ในปี 2510 บริษัทฯ ได้รับอนุมัติจากรัฐบาลในการขยายโรงกลั่นน้ำมัน และในปี 2513 บริษัทฯ
สามารถเพิ่มกำลังการกลั่นน้ำมันอีก 30,000 บาร์เรลต่อวัน โดยการสร้างโรงกลั่นน้ำมันหน่วยที่สอง
(TOC-2) โดยมีหน่วยแตกโมเลกุลด้วยความร้อน (Thermal Cracking Unit)
เป็นหน่วยเปลี่ยนแปลงสภาพโมเลกุล (Conversion Unit) ทำให้บริษัทฯ
มีกำลังการกลั่นน้ำมันรวมทั้งสิ้น 65,000 บาร์เรลต่อวัน จนเมื่อครบอายุของสัญญาในวันที่ 18
กันยายน 2524 บริษัทฯ ได้ทำการโอนทรัพย์สินของบริษัทฯ ซึ่งได้แก่
กรรมสิทธิ์ในที่ดินและโรงกลั่นน้ำมัน TOC-1 และ TOC-2
ให้แก่กระทรวงอุตสาหกรรมตามเงื่อนไขในสัญญาจัดสร้างและประกอบกิจการ ในปีเดียวกันนี้เอง
รัฐบาลได้ตัดสินใจให้บริษัทฯ
ขยายกิจการการกลั่นน้ำมันและดำเนินกิจการดังกล่าวโดยการเข้าร่วมถือหุ้นในบริษัทฯ
ในอัตราร้อยละ 49 ในนามของหน่วยงานน้ำมันของภาครัฐ ซึ่งต่อมาเปลี่ยนเป็น บมจ. ปตท.
ส่วนโครงสร้างผู้ถือหุ้นของบริษัทฯ ในขณะนั้น ได้แก่ บริษัท เชลล์ ปิโตรเลียม เอ็น.วี. (Shell
Petroleum N.V.) ถือหุ้นในอัตราร้อยละ 15 บริษัท คาลเท็กซ์ เทรดดิ้ง แอนด์ ทรานสปอร์เตชั่น
คอร์ปอเรชั่น (Caltex Trading & Transportation Corporation) ถือหุ้นในอัตราร้อยละ
5 สำนักงานทรัพย์สินส่วนพระมหากษัตริย์ ถือหุ้นในอัตราร้อยละ 2
และผู้ถือหุ้นเดิมและผู้ถือหุ้นเอกชนรายย่อยอื่นๆ ถือหุ้นรวมกันในอัตราร้อยละ 29 และจากนั้น บริษัทฯ
ได้ขอเช่าที่ดินและโรงกลั่นน้ำมันจากกระทรวงอุตสาหกรรม

ในปี 2532 หลังจากที่บริษัทฯ
ได้ทำการติดตั้งหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม (Hydrocracking
Complex) และหน่วยผลิตอื่นๆ แล้ว ทำให้บริษัทฯ มีกำลังการกลั่นน้ำมันเพิ่มขึ้นจาก 65,000
บาร์เรลต่อวันเป็น 90,000 บาร์เรลต่อวัน ในวันที่ 11 กันยายน 2535 บริษัทฯ
ได้ทำการซื้อทรัพย์สินโรงกลั่นน้ำมันที่บริษัทฯ เช่าอยู่ คือ โรงกลั่นน้ำมัน TOC-1 และ TOC-2
จากกระทรวงอุตสาหกรรม และได้เข้าทำสัญญาเช่าที่ดินจากกรมธนารักษ์เป็นระยะเวลา 30 ปี
สิ้นสุดวันที่ 10 กันยายน 2565

ภายหลังจากการขยายกิจการโรงกลั่นน้ำมันครั้งที่ 2 เป็นที่เรียบร้อยในปี 2536
โรงกลั่นน้ำมันของบริษัทฯ กลายเป็นโรงกลั่นน้ำมันเดี่ยว (Single-Site) ที่ใหญ่ที่สุด
และเป็นโรงกลั่นน้ำมันแบบคอมเพล็กซ์ (Complex Refinery) ที่ดีที่สุดแห่งหนึ่งในประเทศ
ด้วยกำลังการกลั่นน้ำมันดิบถึง 190,000 บาร์เรลต่อวัน
โดยมีหน่วยเพิ่มออกเทนด้วยสารเร่งปฏิกิริยา (Continuous Catalyst Regeneration
Platformer) จำนวน 2 หน่วยและหน่วยเปลี่ยนแปลงสภาพโมเลกุล (Conversion Unit)
ที่สำคัญจำนวน 3 หน่วย เพื่อช่วยยกระดับคุณภาพของผลิตภัณฑ์ปิโตรเลียม ซึ่งได้แก่
หน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม (Hydrocracking Unit)
หน่วยแตกโมเลกุลด้วยสารเร่งปฏิกิริยา (Fluidized Catalytic Cracking Unit)
และหน่วยแตกโมเลกุลด้วยความร้อน (Thermal Cracking Unit) นอกจากนี้ บริษัทฯ
ได้เพิ่มกำลังการผลิตของหน่วยกลั่นน้ำมันดิบ (Crude Distillation Unit)
ให้มีกำลังการกลั่นน้ำมันอีก 15,000 บาร์เรลต่อวันในปี 2537 ภายหลังจากที่บริษัทฯ
ได้ติดตั้งหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม (Hydrocracking
Complex) หน่วยที่สองและหน่วยผลิตอื่นๆ เป็นที่เรียบร้อยแล้ว ทำให้กำลังการกลั่นน้ำมันดิบ
ซึ่งรวมกระบวนการกลั่นวัตถุดิบขั้นกลางของบริษัทฯ เพิ่มขึ้นจาก 205,000 บาร์เรลต่อวัน เป็น
220,000 บาร์เรลต่อวัน

ต่อมาในปี 2549 บริษัทฯ ได้ร่วมมือกับบริษัท ไทยลู้บเบส จำกัด (มหาชน)
เพื่อเพิ่มประสิทธิภาพการผลิตร่วมกัน โดยการนำน้ำมันที่มีความร้อนจากบริษัท ไทยลู้บเบส จำกัด
(มหาชน) มาใช้เพิ่มอุณหภูมิน้ำมันดิบของบริษัทฯ ให้สูงขึ้นจากเดิม ก่อนป้อนเข้าสู่

เตาของหน่วยกลั่นน้ำมันดิบ หน่วยที่ 1 Crude Distillation Unit 1: CDU–1)
ทำให้กำลังการผลิตของบริษัทฯ ปรับเพิ่มขึ้นเป็น 225,000 บาร์เรลต่อวัน

บริษัทฯ ยังคงวางแผนพัฒนาโรงกลั่นอย่างต่อเนื่อง โดยได้ปิดซ่อมบำรุงหน่วยกลั่นน้ำมันดิบ หน่วยที่ 3
(Crude Distillation Unit 3: CDU-3) เพื่อขยายกำลังการผลิต
ซึ่งมีทั้งการตรวจสอบสภาพและปรับเปลี่ยนอุปกรณ์ในกระบวนการผลิตเดิม
รวมถึงการติดตั้งอุปกรณ์เพิ่มเติม ทั้งนี้ เมื่อการขยายกิจการครั้งนี้เสร็จสิ้นลงในช่วงปลายปี 2550
กำลังการกลั่นน้ำมันดิบของบริษัทฯ จึงเพิ่มขึ้นเป็น 275,000 บาร์เรลต่อวัน
และยังคงรั้งอันดับโรงกลั่นน้ำมันแบบคอมเพล็กซ์ (Complex Refinery) ที่เป็นโรงกลั่นน้ำมันเดี่ยว
(Single-Site) ที่ใหญ่ที่สุดในประเทศไทยในปัจจุบัน

2.  พัฒนาการที่สำคัญในช่วง 5 ปีที่ผ่านมา

ปี 2548

-   มีนาคม

    -   บริษัทฯ ซื้อหุ้นในบริษัท ผลิตไฟฟ้าอิสระ (ประเทศไทย) จำกัด ร้อยละ 24 จาก บริษัท
        ยูโนแคล เอเชีย แปซิฟิก เวนเจอร์ส

    -   บริษัทฯ ชำระคืนเงินกู้ก่อนกำหนด จำนวน 100 ล้านเหรียญสหรัฐฯ

-   มิถุนายน

    -   บริษัทฯ ประสบความสำเร็จในการจัดหาแหล่งเงินกู้ใหม่รวม 680 ล้านเหรียญสหรัฐฯ
        โดยมีการออกหุ้นกู้สกุลเงินดอลลาร์ 350 ล้านเหรียญสหรัฐฯ มีอายุไถ่ถอนในปีที่ 10
        ได้รับการจัดอันดับความน่าเชื่อถือในระดับ Baa1 จาก Moody’s และ BBB จาก S&P

-   สิงหาคม

    -   บริษัทฯ
        สามารถเจรจาและบรรลุข้อตกลงกับบริษัทผู้รับเหมาก่อสร้างที่มีชื่อเสียงเพื่อดำเนินการก่อสร้างโครงการขยายกำลังการผลิตหน่วยกลั่นน้ำมันดิบ
        หน่วยที่ 3 (Crude Distillation Unit 3 : CDU-3)
        ซึ่งจะช่วยสร้างความมั่นคงให้แก่รายได้และเสริมสร้างศักยภาพทางธุรกิจของกลุ่มในระยะยาว

-   ตุลาคม

    -   บริษัทฯ เพิ่มทุนในบริษัท ท่อส่งปิโตรเลียมไทย จำกัด จำนวน 416.5 ล้านบาท
        และบริษัท ท่อส่งปิโตรเลียมไทย จำกัด
        ได้นำเงินจากการเพิ่มทุนดังกล่าวมาชำระคืนค่าบริการขนส่งล่วงหน้าแก่บริษัทฯ

-   ธันวาคม

    -   บริษัทฯ
        ลงนามสัญญากู้เงินทุนหมุนเวียนใหม่เพิ่มขึ้นกับธนาคารในประเทศและธนาคารต่างประเทศที่มีสาขาในประเทศ
        จำนวน 6 แห่ง โดยเป็นเงินกู้ที่ไม่มีหลักประกัน
        แบ่งเป็นวงเงินสินเชื่อชนิดที่ผู้ให้กู้มีข้อผูกมัดที่จะต้องให้บริษัทกู้แน่นอน (Committed
        Line) และวงเงินสินเชื่อชนิดที่ผู้ให้กู้มีสิทธิจะให้ผู้กู้เบิกถอนหรือไม่ก็ได้ (Uncommitted
        Line) เพื่อให้มั่นใจว่า บริษัทฯ
        จะมีสภาพคล่องทางการเงินอย่างเพียงพอที่จะสนับสนุนการดำเนินธุรกิจอย่างต่อเนื่อง

    -   คณะกรรมการบริษัทฯ แต่งตั้งคณะกรรมการสรรหาและพิจารณาค่าตอบแทน
        พร้อมทั้งคณะกรรมการกำกับดูแลกิจการ

    -   ปี 2548 บริษัทฯ ได้รับรางวัลต่างๆ ดังนี้

        -   บริษัทฯ ได้รับรางวัลในด้านมาตรฐานการดำเนินการกลั่นจากบริษัท Shell
            Global Solutions International ได้แก่ Reliability Awards
            สำหรับปี 2547 สำหรับหน่วยกลั่นน้ำมันดิบ หน่วยที่ 3 (Crude Distillation
            Unit 3 : CDU-3) และหน่วยเพิ่มออกเทนด้วยสารเร่งปฏิกิริยาหน่วยที่ 2
            (Continuous Catalyst Regeneration Platformer Unit 2 : CCR-2)

        -   บริษัทฯ ได้รับรางวัล SET Awards 2005 ประเภทรางวัล Best Newly
            Listed Company จากตลาดหลักทรัพย์แห่งประเทศไทย
            ซึ่งเป็นรางวัลที่ตลาดหลักทรัพย์ฯ ได้ทำการคัดเลือกจากบริษัทฯ
            ที่จดทะเบียนกับตลาดหลักทรัพย์ฯ ในปี 2547
            โดยพิจารณาจากความสำเร็จในการเสนอขายหลักทรัพย์ต่อประชาชน
            ผลตอบแทนที่นักลงทุนได้รับภายหลังวันที่ซื้อขายวันแรก
            ตลอดจนฐานะการเงินและผลการดำเนินงาน

        -   บริษัทฯ ได้รับการจัดอันดับให้เป็น “บริษัทจดทะเบียนที่ดีที่สุดในเอเชีย (Best
            Newly Listed Company in Asia) ประจำปี 2548” และเป็น
            “องค์กรที่มีการพัฒนาสูงสุดเป็นอันดับ 6 ของเอเชีย (Most Improved
            Companies in Asia – 6^(th) Ranking) ประจำปี 2548”
            ซึ่งเป็นการประเมินบริษัทจดทะเบียนในเอเชียจำนวนถึง 368 บริษัท
            จากการจัดอันดับของนักวิเคราะห์ตลาดของกลุ่มธนาคารและสถาบันการวิจัยชั้นนำในเอเชีย
            ซึ่งประกาศโดยวารสาร Euro money

ปี 2549

-   มกราคม

    -   บริษัทฯ ได้ดำเนินการชำระหนี้เงินกู้หมุนเวียนตามสัญญาวงเงินกู้หมุนเวียน หรือ USD
        Revolving Credit Facility Agreement คืนให้กับธนาคารผู้ให้กู้เป็นจำนวน 100
        ล้านเหรียญสหรัฐฯ

    -   บริษัท ผลิตไฟฟ้าอิสระ (ประเทศไทย) จำกัด
        เจรจาปรับลดอัตราดอกเบี้ยเงินกู้ในประเทศตามสัญญาเงินกู้ระยะยาวกับสถาบันการเงินได้สำเร็จ
        มีผลตั้งแต่วันที่ 24 พฤศจิกายน 2548 โดยสามารถปรับลดอัตราดอกเบี้ยได้ร้อยละ
        1.125 ถึง 1.25 ต่อปี

-   เมษายน

    -   บริษัทฯ ได้รับการจัดอันดับเป็น 1 ใน 13 บริษัทของไทยที่ติดอันดับ FORBES GLOBAL
        2000 ประจำปี 2549 โดยเป็นบริษัทจดทะเบียนขนาดใหญ่อันดับที่ 1,330 ของโลก
        ซึ่งพิจารณาจากยอดขาย กำไร สินทรัพย์ และมูลค่าตามราคาตลาดในแต่ละปี

-   พฤษภาคม

    -   บริษัทฯ ได้รับอนุมัติการส่งเสริมโครงการผลิตไฟฟ้าโดยใช้ก๊าซธรรมชาติเป็นเชื้อเพลิง
        จากสำนักงานคณะกรรมการส่งเสริมการลงทุน กระทรวงอุตสาหกรรม

    -   บริษัทฯ
        ได้รับความเห็นชอบรายงานการวิเคราะห์ผลกระทบสิ่งแวดล้อมโครงการปรับปรุงหน่วยกลั่น
        น้ำมันดิบ หน่วยที่ 3 (Crude Distillation Unit 3 : CDU-3)
        จากสำนักนโยบายและแผนทรัพยากรธรรมชาติและสิ่งแวดล้อม
        กระทรวงทรัพยากรธรรมชาติและสิ่งแวดล้อม

-   มิถุนายน

    -   สถาบันการจัดอันดับความน่าเชื่อถือ Standard & Poor’s (S&P’s)
        คงการจัดอันดับความน่าเชื่อถือของหุ้นกู้ไม่มีหลักประกันและไม่ด้อยสิทธิของไทยออยล์ไว้ที่
        “BBB”
        สะท้อนถึงสถานะของไทยออยล์ที่ยังคงความเป็นผู้นำในธุรกิจการกลั่นน้ำมันในประเทศ
        สามารถบริหารการผลิตและต้นทุนได้อย่างมีประสิทธิภาพ
        รวมทั้งมีการผนึกกำลังด้านปฏิบัติการ (Operational Integration) กับ ปตท.
        ได้เป็นอย่างดี

    -   บริษัทฯ นำน้ำมันที่มีความร้อนจากบริษัท ไทยลู้บเบส จำกัด (มหาชน)
        มาใช้เพิ่มอุณหภูมิน้ำมันดิบ (Hot Oil) ของบริษัทฯ ให้สูงขึ้น
        ก่อนป้อนสู่เตาของหน่วยกลั่นน้ำมันดิบ หน่วยที่ 1 (Crude Distillation Unit 1 :
        CDU-1) ส่งผลให้บริษัทฯ มีกำลังการผลิตเพิ่มขึ้น 5,000 บาร์เรลต่อวัน เป็น 225,000
        บาร์เรลต่อวัน

-   กรกฎาคม

    -   บริษัทฯ ได้ก่อตั้งบริษัท PTT ICT SOLUTIONS จำกัด ร่วมกับบริษัทในกลุ่ม ปตท. อีก 4
        บริษัท ได้แก่ บริษัท ปตท. จำกัด (มหาชน) บริษัท ปตท. สำรวจและผลิตปิโตรเลียม
        จำกัด (มหาชน) บริษัท ปตท. เคมีคอล จำกัด (มหาชน) และบริษัท อะโรเมติกส์
        จำกัด (ประเทศไทย) (มหาชน) โดยถือหุ้นในสัดส่วนเท่ากัน บริษัทละ 20%
        เพื่อรวมหน่วยงานและการให้บริการทางด้านเทคโนโลยีสารสนเทศของทั้ง 5
        บริษัทไว้ด้วยกัน

    -   คณะกรรมการบริษัทฯ ได้อนุมัติให้บริษัทฯ
        ทำสัญญาสินเชื่อเงินทุนหมุนเวียนชนิดวงเงินสินเชื่อชนิดผู้ให้กู้มีข้อผูกมัดจะต้องให้บริษัทกู้แน่นอน
        (Committed Line) และวงเงินสินเชื่อชนิดผู้ให้กู้มีสิทธิจะให้ผู้กู้เบิกถอนหรือไม่ก็ได้
        (Uncommitted Line) กับสถาบันการเงิน 5 แห่ง เป็นจำนวนเงิน 2,900 ล้านบาท
        นอกจากนั้น ยังอนุมัติให้บริษัทฯ ทำสัญญาวงเงินซื้อขายอัตราต่างประเทศ (Foreign
        Exchange) จากธนาคารแห่งโนวาสโกเทีย สาขากรุงเทพฯ ไม่เกิน 60
        ล้านเหรียญสหรัฐฯ และจากธนาคารบีเอ็นพี พารีบาส์ ไม่เกิน 45 ล้านยูโรดอลลาร์

-   สิงหาคม

    -   สถาบันการจัดอันดับความน่าเชื่อถือ Moody’s Investors Service (“Moody’s”)
        คงการจัดอันดับความน่าเชื่อถือของหุ้นกู้ไม่มีหลักประกันและไม่ด้วยสิทธิของไทยออยล์ไว้ที่
        “Baa1” โดยคาดการณ์ว่า
        ไทยออยล์ยังคงมีความสามารถด้านการกลั่นและด้านการเงินที่แข็งแกร่งอย่างต่อเนื่อง
        รวมถึงการที่ไทยออยล์ยังคงความได้เปรียบในการแข่งขันด้านต้นทุนอย่างมีประสิทธิภาพและมีนโยบายทางการเงินที่รัดกุม

-   กันยายน

    -   บริษัทฯ
        ได้รับความเห็นชอบรายงานการวิเคราะห์ผลกระทบสิ่งแวดล้อมโครงการโรงไฟฟ้าพลังความร้อนร่วม
        (IPP) และโครงการทุ่นรับน้ำมันดิบกลางทะเลชุดใหม่ (SBM-2)
        จากสำนักนโยบายและแผนทรัพยากรธรรมชาติและสิ่งแวดล้อม
        กระทรวงทรัพยากรธรรมชาติและสิ่งแวดล้อม

    -   บริษัท ฟิทช์ เรทติ้งส์ (ประเทศไทย) จำกัด จัดอันดับเครดิตภายในประเทศ
        (National Rating) บริษัท ไทยออยล์ จำกัด (มหาชน) หรือ TOP ระยะยาวที่ระดับ
        “AA- (tha)” และระยะสั้นที่ระดับ “F1+ (tha)”
        โดยพิจารณาจากศักยภาพในฐานะโรงกลั่นหลักของ ปตท.
        ซึ่งมีการดำเนินธุรกิจในลักษณะพึ่งพากัน
        รวมทั้งมีสถานะทางการเงินแข็งแกร่งและมีต้นทุนการผลิตที่ต่ำ

-   ตุลาคม

    -   บริษัทฯ จัดงาน Debentures Issuance No.1/2006 Road Show
        เพื่อดำเนินการระดมเงินกู้ระยะยาว โดยการเสนอขายหุ้นกู้สกุลเงินบาทในวงเงินไม่เกิน
        5,500 ล้านบาท ระยะเวลา 3-7 ปีต่อนักลงทุนในประเทศ
        ซึ่งมียอดจองสูงกว่าที่กำหนดถึง 1.2 หมื่นล้านบาท หรือ 2.2 เท่าของมูลค่าหุ้นกู้

    -   บริษัท ฟิทช์ เรทติ้งส์ (ประเทศไทย) จำกัด จัดอันดับเครดิตภายในประเทศ
        (National Rating) หุ้นกู้ไม่มีหลักประกันและไม่ด้อยสิทธิของบริษัทฯ ระยะยาว
        ที่ระดับ “AA- (tha)” และระยะสั้นที่ระดับ “F1+ (tha)”

    -   บริษัทฯ ได้รับการจัดอันดับให้อยู่ในกลุ่มบริษัทที่มีการกำกับดูแลกิจการในเกณฑ์ดีมาก
        ประจำปี 2549 จากการพิจารณาของคณะกรรมการบรรษัทภิบาลแห่งชาติ

-   พฤศจิกายน

    -   บริษัทฯ ได้ย้ายพื้นที่ทำการของสำนักงานกรุงเทพฯ ชั้น 12 ขึ้นไปยังชั้น 16
        อาคารซันทาวเวอร์ส บี

-   ปี 2549 บริษัทฯ และบริษัทในเครือ ได้รับรางวัลต่างๆ ดังนี้

    -   รางวัลสุริยศศิธร โดยได้รับรางวัลชนะเลิศปฏิทินดีเด่นในหมวดทั่วไป
        ประเภทสมุดบันทึกและประเภทตั้งโต๊ะ

    -   ใบรับรองมาตรฐานห้องปฏิบัติการทดสอบสากล (SMPCS = Shell Main Product
        Correlation Scheme) จาก SGS (Shell Global Solution)
        ในฐานะปฏิบัติการฯ ที่มีความสามารถในการทดสอบผลิตภัณฑ์น้ำมันตัวอย่าง (Unknown
        Sample) ได้ถูกต้องแม่นยำและรวดเร็วที่สุดของกลุ่ม SGS กว่า 150 แห่งทั่วโลก

    -   รางวัล Platts TOP 250 Global Energy Companies Awards
        ในฐานะที่เป็นบริษัทชั้นนำในการประกอบธุรกิจพลังงานในหมวด Platts Top
        Companies in Asia ในอันดับที่ 33 ของภูมิภาคเอเชียและอันดับที่ 140 ของโลก

    -   บริษัท ไทยพาราไซลีน จำกัด ได้รับรางวัล EIA Monitoring Awards 2006
        เนื่องจากปฏิบัติตามมาตรการในรายงานวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่นประจำปี
        2549 จากสำนักงานนโยบายและแผนทรัพยากรธรรมชาติและสิ่งแวดล้อม
        กระทรวงทรัพยากรธรรมชาติและสิ่งแวดล้อม

ปี 2550

-   มีนาคม

    -   บริษัท ไทยออยล์มารีน จำกัด
        ลงนามในสัญญาซื้อเรือขนส่งน้ำมันและผลิตภัณฑ์ปิโตรเคมีขนาด 7,000 ตันบรรทุก
        จากบริษัท Zhejiang Shenzhou Shipbuilding จำกัด ของประเทศจีน
        เพื่อขยายขีดความสามารถในการขนส่งสินค้าและการแข่งขัน
        ทั้งยังสามารถรองรับกฎระเบียบใหม่ด้านการควบคุมมลภาวะทางทะเลที่กำหนดโดย
        International Maritime Organization (IMO)

-   เมษายน

    -   บริษัท ผลิตไฟฟ้าอิสระ (ประเทศไทย) จำกัด
        ปิดซ่อมบำรุงครั้งใหญ่และตรวจสอบสภาพของเครื่องจักร ตลอดจนอุปกรณ์ที่เกี่ยวข้อง

-   กรกฎาคม

    -   บริษัทฯ ทำการปิดซ่อมบำรุงโรงกลั่นตามวาระครั้งใหญ่
        เพื่อเตรียมความพร้อมรับงานโครงการขยายกำลังการผลิตที่จะดำเนินการในช่วงปลายปี

    -   บริษัทฯ ได้รับการจัดอันดับความน่าเชื่อถือระดับองค์กรไว้ที่ระดับ “BBB”
        และอันดับความน่าเชื่อถือของหุ้นกู้ไม่มีหลักประกันของบริษัทฯ วงเงิน 350
        ล้านเหรียญสหรัฐฯ ไว้ที่ “BBB” จากสถาบันการจัดอันดับความน่าเชื่อถือ Standard &
        Poor’s (S&P’s)

-   สิงหาคม

    -   บริษัทฯ ได้จัดพิธีวางศิลาฤกษ์ “ศูนย์สุขภาพและการเรียนรู้เครือไทยออยล์เพื่อชุมชน”
        ซึ่งจัดสร้างขึ้นเพื่อร่วมพัฒนาคุณภาพชีวิตของชุมชนอย่างเป็นรูปธรรม โดยไม่คิดค่าใช้จ่าย
        และถวายเป็นพระราชกุศลแด่พระบาทสมเด็จพระเจ้าอยู่หัว
        เนื่องในปีมหามงคลเฉลิมพระชนมพรรษา 80 พรรษา
        โดยเน้นการบริการด้านสาธารณสุขขั้นพื้นฐานและการสร้างทักษะความรู้แก่ชุมชนรอบโรงกลั่น

-   กันยายน

    -   นิตยสาร FORBES จัดอันดับ FORBES GLOBAL 2000 ประจำปี 2550 โดยบริษัทฯ
        ได้รับการจัดอันดับให้เป็นบริษัทจดทะเบียนขนาดใหญ่อันดับที่ 1,354 ของโลก

-   ตุลาคม

    -   บริษัทฯ ทำการปิดซ่อมบำรุงโรงกลั่นครั้งใหญ่ตามวาระ โดยมีเนื้องานดังนี้

        -   งานโครงการขยายกำลังการผลิตหน่วยกลั่นน้ำมันดิบที่ 3 (Crude Distillation
            Unit 3 : CDU-3) เพื่อเพิ่มกำลังการผลิตอีก 50,000 บาร์เรลต่อวัน

        -   การหยุดเดินเครื่องของหน่วยแตกโมเลกุลด้วยสารเร่งปฏิกิริยาโดยใช้ไฮโดรเจนร่วม
            หน่วยที่ 2 (Hydrocracking Unit–2 : HCU-2)

        -   บริษัท ไทยพาราไซลีน จำกัด ขยายกำลังการผลิตสารมิกซ์ไซลีน
            ซึ่งทำให้การผลิตสารมิกซ์ไซลีนเพิ่มขึ้น

-   พฤศจิกายน

    -   โครงการติดตั้งเครื่องกำเนิดไฟฟ้าชนิดกังหันก๊าซขนาดใหญ่ที่สุด 38 เมกะวัตต์ (Gas
        Turbine) ของบริษัทฯ ดำเนินการแล้วเสร็จ พร้อมเดินเครื่องผลิตกระแสไฟฟ้า
        เพื่อรองรับความต้องการใช้และไอน้ำที่เพิ่มสูงขึ้นจากโครงการขยายกำลังการผลิตทั้งจากหน่วยกลั่นน้ำมันดิบที่
        3 (Crude Distillation Unit 3 : CDU-3) ของบริษัทฯ และบริษัท
        ไทยพาราไซลีน จำกัด

    -   บริษัทฯ ได้รับการจัดอันดับความน่าเชื่อถือหุ้นกู้ของบริษัทฯ ไว้ที่ “Baa 1”
        จากสถาบันการจัดอันดับความน่าเชื่อถือ Moody’s

-   ธันวาคม

    -   บริษัท แม่สอดพลังงานสะอาด จำกัด
        จัดพิธีวางศิลาฤกษ์โรงงานผลิตเอทานอลจากอ้อยขนาดกว่า 600 ไร่ที่ตำบลแม่ตาว
        อำเภอแม่สอด จังหวัดตาก เพื่อผลิตเอทานอลขนาด 200,000 ลิตรต่อวัน
        โดยคาดว่าจะดำเนินการผลิตเชิงพาณิชย์ได้ภายในต้นปี 2552

    -   บริษัทฯ เริ่มเดินเครื่องหน่วยกลั่นน้ำมันดิบที่ 3 (Crude Distillation Unit 3 :
        CDU-3) หลังจากโครงการขยายกำลังการผลิตแล้วเสร็จ
        ส่งผลให้มีกำลังการผลิตเพิ่มขึ้นเป็น 275,000 บาร์เรลต่อวัน

    -   บริษัท ไทยออยล์มารีน จำกัด จัดซื้อเรือขนส่งน้ำมันปิโตรเลียม ขนาด 32,500
        ตันบรรทุก มูลค่า 35.2 ล้านเหรียญสหรัฐฯ เพื่อรองรับตลาดการขนส่งผลิตภัณฑ์ของกลุ่ม

    -   บริษัทฯ ได้รับการจัดอันดับความน่าเชื่อถือระดับองค์กรในระยะยาวไว้ที่ระดับ “AA-
        (tha)” และระยะสั้นไว้ที่ระดับ “F1+ (tha)” นอกจากนั้น
        ยังคงอันดับความน่าเชื่อถือของหุ้นกู้ไม่มีหลักประกันและไม่ด้อยสิทธิมูลค่ารวม 5.5
        พันล้านบาท ไว้ที่ “AA- (tha)” จากสถาบันการจัดอันดับความน่าเชื่อถือ บริษัท ฟิทช์
        เรทติ้งส์ (ประเทศไทย) จำกัด

-   ปี 2550 บริษัทฯ และบริษัทในเครือ ได้รับรางวัลต่างๆ ดังนี้

    -   ในวโรกาสที่พระบาทสมเด็จพระเจ้าอยู่หัวทรงครองสิริราชสมบัติครบ 60 ปี
        กรมโรงงานอุตสาหกรรม
        กระทรวงอุตสาหกรรมมอบรางวัลโรงงานน่าอยู่ร่วมใจเฉลิมพระเกียรติแก่บริษัทฯ
        ในฐานะที่เป็นโรงกลั่นที่มีภูมิทัศน์สวยงาม สะอาด ถูกสุขลักษณะและเป็นมิตรกับสิ่งแวดล้อม

    -   บริษัทฯ ได้รับรางวัล Best Managed Company รางวัล Investor Relations
        อันดับที่ 5 และรางวัล Best Corporate Governance อันดับที่ 6
        ของภูมิภาคเอเชียจากวารสาร Finance Asia

    -   บริษัทฯ ได้รับรางวัล Platts TOP 250 Global Energy Companies Awards
        ในฐานะที่เป็นบริษัทชั้นนำในการประกอบธุรกิจพลังงานในหมวด Platts Top
        Companies in Asia ในอันดับที่ 35 ของภูมิภาคเอเชียและอันดับที่ 154 ของโลก
        รวมถึงรางวัล Platts TOP 250 Global Energy Companies
        Fastest-Growing Companies in Asia อันดับที่ 17 ของภูมิภาค

    -   บริษัทฯ ได้รับตราสัญลักษณ์การรับรองห้องปฏิบัติการวิเคราะห์ที่ดี (Good Laboratory
        Practice / Department of Industrial Works (GLP / DIW)
        ของกรมโรงงานอุตสาหกรรม

    -   บริษัท ไทยพาราไซลีน จำกัด ได้รับรางวัล Zero Accident Award
        จากกระทรวงแรงงาน ในฐานะที่เป็นบริษัทที่มีสถิติความปลอดภัย
        ไม่มีการประสบอุบัติเหตุถึงขั้นหยุดงาน (No lost time injury) ตั้งแต่ 1 มกราคม
        2540 - 29 ธันวาคม 2550 รวมเวลา 10 ปี หรือคิดเป็นการทำงาน 3,500,000
        ชั่วโมงคน

    -   คณะกรรมการบริษัทฯ รับรางวัลคณะกรรมการดีเด่นแห่งปี
        เนื่องจากบริหารจัดการองค์กรได้อย่างมีประสิทธิภาพ
        และสามารถสร้างมูลค่าให้กับผู้ถือหุ้นในระยะยาว จากสมาคมส่งเสริมกรรมการบริษัทไทย
        ตลาดหลักทรัพย์แห่งประเทศไทย สมาคมธนาคารไทย
        สมาคมบริษัทจดทะเบียนและสภาธุรกิจตลาดทุนไทย

    -   บริษัทฯ และบริษัท ผลิตไฟฟ้าอิสระ (ประเทศไทย) จำกัด รับรางวัล EIA
        Monitoring Awards 2007
        เนื่องจากเป็นสถานประกอบการที่ปฏิบัติตามมาตรการในรายงานวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่นประจำปี
        2550 จากสำนักงานนโยบายและแผนทรัพยากรธรรมชาติและสิ่งแวดล้อม
        กระทรวงทรัพยากรธรรมชาติและสิ่งแวดล้อม

    -   บริษัท ไทยลู้บเบส จำกัด (มหาชน) รับรางวัลสถานประกอบกิจการดีเด่น
        ด้านความปลอดภัย อาชีว อนามัยและสภาพแวดล้อมในการทำงาน
        ระดับจังหวัดในภาคตะวันออก ประจำปี 2550
        เนื่องจากไม่มีอัตราการเกิดอุบัติเหตุจากการทำงานที่มีผลให้ลูกจ้างเสียชีวิต ทุพพลภาพ
        หรือต้องหยุดงานเกิน 3 วันขึ้นไปในการทำงานตลอดระยะเวลา 2 ปี (2548 – 2549)
        นอกจากนั้น
        ยังมีนโยบายส่งเสริมกิจกรรมรณรงค์ด้านความปลอดภัยในการทำงานให้แก่พนักงานอย่างต่อเนื่อง

ปี 2551

-   มกราคม

    -   บริษัทฯ ได้เปิดใช้บริการถังเก็บก๊าซหุงต้ม (LPG) ใบใหม่ ขนาดบรรจุ 3,589
        ลูกบาศก์เมตร พร้อมติดตั้งปั๊มที่มีกำลังการจ่ายก๊าซจำนวน 240 ลูกบาศก์เมตรต่อชั่วโมง
        เพื่อรองรับปริมาณก๊าซ LPG ที่เพิ่มขึ้นจากการขยายกำลังการผลิตหน่วยกลั่นน้ำมันดิบที่ 3
        (Crude Distillation Unit 3 : CDU-3)
        และช่วยประหยัดเวลาในการขนถ่ายก๊าซ LPG ให้กับลูกค้า

-   กุมภาพันธ์

    -   บริษัทฯ ดำเนินการผลิตน้ำมันดีเซลหมุนเร็วธรรมดา (น้ำมันดีเซล B2)
        สำเร็จรูปแก่ลูกค้าผ่านทางรถยนต์ที่คลังน้ำมันศรีราชา คลังน้ำมันลำลูกกา
        และคลังน้ำมันจังหวัดสระบุรี

    -   บริษัทฯ ได้ลงนามสัญญาให้บริการบริหารเงินเพื่อธุรกิจ (SCB Business Cash
        Management) กับธนาคารไทยพาณิชย์ เพื่อช่วยเพิ่มประสิทธิภาพการจ่ายชำระเงิน
        ตลอดจนลดขั้นตอนการออกเช็ค และการจ่ายเช็คของบริษัทฯ

    -   บริษัทฯ และบริษัท ไทยลู้บเบส จำกัด (มหาชน) ได้ลงนามบันทึกความเข้าใจ (MOU)
        โครงการส่งเสริมการจัดการด้านการใช้พลังงานโดยวิธีประกวดราคา (Demand Side
        Management by Bidding Mechanism : DSM Bidding)
        เพื่อนำมาประยุกต์ใช้เพิ่มประสิทธิภาพการใช้พลังงานไฟฟ้าและพลังงานความร้อนในโรงงานและอาคาร

    -   บริษัท ไทยออยล์มารีน จำกัด จัดตั้งสำนักงานศรีราชาขึ้นใหม่ในพื้นที่ของบริษัท
        ไทยลู้บเบส จำกัด (มหาชน)
        เพื่อให้การประสานงานระหว่างเครือไทยออยล์มีประสิทธิภาพและรวดเร็วยิ่งขึ้น

    -   โครงการติดตั้งทุ่นผูกเรือเดี่ยวและท่อรับน้ำมันดิบใต้ทะเล (SBM–2) แล้วเสร็จ
        และสามารถเปิดให้บริการเชิงพาณิชย์ได้ เพื่อรองรับเรือบรรทุกน้ำมันดิบขนาด 2
        ล้านบาร์เรล

    -   บริษัทฯ สามารถผลิตน้ำมันดีเซลมาตรฐาน EURO 4 ซึ่งมีปริมาณกำมะถันในน้ำมันต่ำกว่า
        50 ส่วนในล้านส่วน หรือปรับลดลง 7 เท่าจากน้ำมันดีเซลปัจจุบัน รวมทั้ง
        ช่วยเพิ่มประสิทธิภาพเครื่องยนต์ดีเซลให้เดินเครื่องได้ราบรื่นขึ้น
        โดยสามารถผลิตได้ก่อนกฎหมายมีผลบังคับใช้ (1 มกราคม 2555) ถึง 4 ปี

-   มีนาคม

    -   บริษัท ไทยออยล์มารีน จำกัด เปิดให้บริการ เรือขนส่งผลิตภัณฑ์ปิโตรเลียม “ไทยออยล์
        10” ขนาด 32,250 ตันบรรทุก ในเชิงพาณิชย์เป็นครั้งแรก

-   เมษายน

    -   บริษัท ผลิตไฟฟ้าอิสระ (ประเทศไทย) จำกัด
        ปิดซ่อมบำรุงและตรวจเช็คสภาพเครื่องจักรเป็นเวลา 8 วัน
        ซึ่งเป็นไปตามวาระประจำปีของสัญญาซื้อขายไฟฟ้า

    -   บริษัท ไทยพาราไซลีน จำกัด ดำเนินโครงการขยายกำลังการผลิตแล้วเสร็จ
        มีกำลังการผลิตรวมเพิ่มขึ้นเป็น 900,000 ตันต่อปี ได้แก่ สารพาราไซลีนจำนวน
        489,000 ตันต่อปี สารมิกซ์ไซลีนจำนวน 90,000 ตันต่อปี สารเบนซีนจำนวน 177,000
        ตันต่อปี และสารโทลูอีนจำนวน 144,000 ตันต่อปี

    -   บริษัทฯ ลงนามร่วมกับวิทยาลัยปิโตรเลียมและปิโตรเคมี จุฬาลงกรณ์มหาวิทยาลัย
        ในสัญญาความร่วมมือด้านการวิจัยและพัฒนาพลังงาน
        เพื่อเสริมศักยภาพอุตสาหกรรมของประเทศ เป็นเวลาต่อเนื่อง 3 ปี

-   พฤษภาคม

    -   บริษัทฯ
        ให้ความช่วยเหลือเพื่อบรรเทาความเดือดร้อนแก่กลุ่มผู้ให้บริการและประชาชนในสาขาอาชีพที่ได้รับผลกระทบสูงจากปัญหาราคาน้ำมันที่ปรับเพิ่มขึ้นอย่างรวดเร็ว
        รวม 6 เดือน (1 มิถุนายน - 30 พฤศจิกายน 2551)
        โดยให้ส่วนลดราคาจำหน่ายน้ำมันดีเซลหมุนเร็ว 3 บาทต่อลิตร วงเงินไม่เกิน 920
        ล้านบาท

-   มิถุนายน

    -   บริษัทฯ ได้ออกหุ้นกู้ชนิดระบุผู้ถือ ประเภทไม่ด้อยสิทธิ ไม่มีประกัน
        และไม่มีผู้แทนผู้ถือหุ้นกู้แก่ผู้ลงทุนสถาบันและผู้ลงทุนรายใหญ่ (Private Placement)
        มูลค่ารวม 3,000 ล้านบาท อายุ 4 ปี (2551–2555)
        เพื่อใช้เป็นทุนหมุนเวียนสนับสนุนธุรกิจในปัจจุบัน และรองรับธุรกิจในอนาคต
        รวมทั้งใช้ในการชำระคืนเงินกู้
        โดยหุ้นกู้ดังกล่าวได้รับการจัดอันดับความน่าเชื่อถือภายในประเทศระยะยาวไว้ที่ AA-
        (tha) แนวโน้มเครดิตมีเสถียรภาพจากบริษัท ฟิทช์ เรตติ้งส์ (ประเทศไทย) จำกัด

    -   เครือไทยออยล์ได้ลงนามบันทึกข้อตกลงโครงการธรรมาภิบาลสิ่งแวดล้อมของกระทรวงอุตสาหกรรม
        ในการปฏิบัติตามยุทธศาสตร์การบริหารจัดการทรัพยากรและสิ่งแวดล้อมภาคอุตสาหกรรม
        เพื่อไม่ให้เกิดผลกระทบต่อชุมชนและสิ่งแวดล้อม

    -   บริษัทฯ ร่วมเป็นสักขีพยานในพิธีลงนามสัญญาการสนับสนุนสินเชื่อมูลค่ากว่า 2,005
        ล้านบาทระหว่างบริษัท แม่สอดพลังงานสะอาด จำกัด และธนาคารศรีอยุธยา จำกัด
        (มหาชน)
        เพื่อใช้ในการก่อสร้างโรงงานผลิตและจำหน่ายเอทานอลจากอ้อยรายแรกของประเทศไทย

    -   บริษัท ผลิตไฟฟ้าอิสระ (ประเทศไทย) จำกัด
        ลงนามสัญญาให้บริการด้านเทคนิคและการบำรุงรักษาโรงไฟฟ้าให้แก่การไฟฟ้าฝ่ายผลิตแห่งประเทศไทย
        (กฟผ.) เป็นเวลา 6 ปี มูลค่ารวม 214 ล้านบาท

-   สิงหาคม

    -   เดือนสิงหาคม บริษัทฯ ปิดซ่อมบำรุงหน่วยผลิตจำนวน 8 หน่วย เป็นเวลา 15 วัน

    -   เดือนสิงหาคม บริษัทฯ ได้รับการประเมินคุณภาพการจัดประชุมผู้ถือหุ้น (AGM
        Checklist) จากสมาคมส่งเสริมผู้ลงทุนไทยและสมาคมบริษัทจดทะเบียนไทยในระดับ
        “ดีเยี่ยม”

-   กันยายน

    -   บริษัทฯ ปิดซ่อมบำรุงหน่วยกลั่นน้ำมันดิบที่ 1 (Crude Distillation Unit 1 :
        CDU-1) เพื่อซ่อมบำรุงตามวาระและปรับปรุงประสิทธิภาพการดำเนินงาน เป็นเวลา 1
        เดือน

    -   บริษัทฯ ได้ลงนามสัญญาเงินกู้จำนวน 2 ฉบับ วงเงินรวมประมาณ 5,927 ล้านบาท
        เพื่อเพิ่มเสถียรภาพทางการเงินของบริษัทฯ
        โดยปรับเงื่อนไขสัญญาเงินกู้ฉบับเก่ากับธนาคารกรุงเทพ จำกัด (มหาชน)
        ธนาคารกสิกรไทย จำกัด (มหาชน) และธนาคารสินเอเชีย จำนวน 4,927 ล้านบาท
        และเพิ่มวงเงินกู้จำนวน 1,000 ล้านบาทกับธนาคารกรุงเทพ จำกัด (มหาชน)

-   ตุลาคม

    -   บริษัทฯ ได้ลงนามสัญญาซื้อขายหุ้นร้อยละ 80.52 ของบริษัท ศักดิ์ไชยสิทธิ จำกัด กับ
        บริษัท Shell Overseas Investment B.V. และบริษัท พัฒนกิจเคมี จำกัด
        รวมทั้งสัญญาซื้อขายสินทรัพย์เพื่อธุรกิจจัดจำหน่ายและการตลาดสารละลายในประเทศไทยกับบริษัท
        Shell Company of Thailand Limited
        และสัญญาการซื้อขายสินทรัพย์เพื่อธุรกิจสารละลายในประเทศเวียดนามกับบริษัท Shell
        Vietnam Limited

-   ธันวาคม

    -   บริษัท ไทยออยล์มารีน จำกัด เปิดให้บริการ เรือขนส่งผลิตภัณฑ์ปิโตรเลียมและปิโตรเคมี
        “ไทยออยล์ 9” ขนาด 7,000 ตันบรรทุก ในเชิงพาณิชย์เป็นครั้งแรก

-   ปี 2551 บริษัทฯ และบริษัทในเครือ ได้รับรางวัลต่างๆ ดังนี้

    -   บริษัท ผลิตไฟฟ้าอิสระ (ประเทศไทย) จำกัด
        ได้ผ่านเกณฑ์การรับรองระบบบริหารคุณภาพมาตรฐาน ISO 9001 และ ISO 14001
        จากสถาบันรับรองมาตรฐาน ISO

    -   บริษัท ไทยออยล์มารีน จำกัด
        ได้รับเกียรติบัตรโรงงานสีขาวปลอดยาเสพติดจากกระทรวงแรงงาน
        เนื่องในวันต่อต้านยาเสพติดโลก

    -   บริษัทฯ ได้รับรางวัล Thailand Energy Awards 2008
        จากกรมพัฒนาพลังงานทดแทนและอนุรักษ์พลังงาน กระทรวงพลังงาน เนื่องจากบริษัทฯ
        ให้ความสำคัญกับมาตรการควบคุมและอนุรักษ์พลังงานซึ่งมีคุณสมบัติครบถ้วนทั้ง 5 มุมมอง
        ได้แก่ ด้านผลกระทบ ความยั่งยืน ความสามารถในการนำไปใช้อย่างแพร่หลาย
        ความคิดริเริ่ม และการนำเสนอข้อมูล

    -   บริษัทฯ ได้รับรางวัล ASEAN Energy Awards 2008 สาขา Energy Management
        in Industry ประจำปี 2551
        เนื่องจากสามารถกำหนดนโยบายอนุรักษ์พลังงานเป็นหนึ่งในนโยบายหลักของบริษัทฯ
        และได้ถือปฏิบัติอย่างเคร่งครัดมาโดยตลอด
        ทั้งยังส่งเสริมให้พนักงานมีส่วนร่วมในการนำมาตรการใหม่ๆ มาประยุกต์ใช้
        เพื่อให้เกิดการพัฒนาการใช้พลังงานให้เกิดประโยชน์สูงสุดอย่างต่อเนื่อง

    -   บริษัทฯ และบริษัท ไทยลู้บเบส จำกัด (มหาชน)
        ได้รับมอบโล่ประกาศเกียรติคุณโครงการรณรงค์ลดสถิติอุบัติเหตุจากการทำงานให้เป็นศูนย์
        (Zero Accident Awards) ประจำปี 2551
        ในฐานะสถานประกอบการที่ปราศจากอุบัติเหตุถึงขั้นหยุดงานของพนักงานต่อเนื่อง 8.9
        ล้านชั่วโมงการทำงาน และ 2.4 ล้านชั่วโมงการทำงาน) ตามลำดับ

    -   บริษัทฯ
        ได้รับมอบตราสัญลักษณ์โครงการยกระดับห้องปฏิบัติการวิเคราะห์เอกชนที่ขึ้นทะเบียนกับกรมโรงงานอุตสาหกรรม
        โดยเป็น 1 ใน 6
        ห้องปฏิบัติการแรกของประเทศที่ผ่านเกณฑ์การรับรองตามมาตรฐานของระบบ GLP/DIW
        และสามารถปฏิบัติตามกฎระเบียบข้อบังคับของมาตรฐาน ISO/IEC 17025
        ด้านสิ่งแวดล้อม

    -   เครือไทยออยล์รับมอบธงธรรมาภิบาลจากโครงการธรรมาภิบาลสิ่งแวดล้อม
        สถานประกอบการอุตสาหกรรม
        ในฐานะองค์กรที่มีการจัดการด้านสิ่งแวดล้อมที่ได้มาตรฐาน
        มีการปรับปรุงระบบอย่างต่อเนื่อง เพื่อให้เกิดประสิทธิภาพสูงสุด
        ทั้งยังเผยแพร่ข้อมูลข่าวสารให้แก่ชุมชนและหน่วยราชการที่เกี่ยวข้องอย่างสม่ำเสมอ

    -   บริษัทฯ และบริษัท ไทยลู้บเบส จำกัด (มหาชน)
        รับโล่และเกียรติบัตรโครงการส่งเสริมการแสดงความรับผิดชอบของโรงงานอุตสาหกรรมต่อสังคม
        (Corporate Social Responsibility, Department of Industrial Works
        : CSR–DIW)
        นับเป็นองค์กรชั้นนำกลุ่มแรกของไทยที่เข้าร่วมปฏิบัติงานด้านความรับผิดชอบต่อสังคมโดยผ่านเกณฑ์ของกรมโรงงานอุตสาหกรรม
        อันเป็นพื้นฐานของการพัฒนาองค์กรตามเกณฑ์มาตรฐานสากล ISO 26000 : Social
        Responsibility

    -   กรรมการอำนวยการได้รับรางวัล Best CEO Awards 2008
        จากตลาดหลักทรัพย์แห่งประเทศไทยและวารสารการเงินธนาคาร ในฐานะ CEO
        ที่มีความเป็นผู้นำยอดเยี่ยมที่นำพาองค์กรสู่ความสำเร็จ
        โดยยึดถือหลักคุณธรรมในการบริหารองค์กร
        รวมถึงมีวิสัยทัศน์และความสามารถเชิงกลยุทธ์ ตลอดจนให้ความสำคัญต่อสังคมและธุรกิจ
        ทั้งยังให้ความใส่ใจกับกิจกรรมด้านนักลงทุนสัมพันธ์เป็นอย่างดี

    -   กรรมการอำนวยการได้รับรางวัล Thailand Business Leader of the Year
        Award 2008 จาก CNBC
        เนื่องจากเป็นผู้มีวิสัยทัศน์และมีความรับผิดชอบในการพัฒนาองค์กรให้เจริญเติบโตอย่างยั่งยืน
        โดยวางเป้าหมายและแนวทางการดำเนินธุรกิจที่ความชัดเจน
        ทั้งยังให้ความสำคัญกับการสร้างค่านิยมองค์กร การสร้างชื่อเสียงขององค์กร
        และการพัฒนาทรัพยากรบุคคล

    -   บริษัทฯ บริษัท ไทยลู้บเบส จำกัด (มหาชน) และบริษัท ผลิตไฟฟ้าอิสระ (ประเทศไทย)
        จำกัด รับรางวัล EIA Monitoring Awards 2008
        จากสำนักงานนโยบายและแผนทรัพยากรธรรมชาติและสิ่งแวดล้อม
        กระทรวงทรัพยากรธรรมชาติและสิ่งแวดล้อม
        เนื่องจากปฏิบัติตามมาตรการในรายงานวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่นประจำปี
        2551

ปี 2552

-   มกราคม

    -   บริษัทฯ เสนอขายหุ้นกู้อายุ 5 ปี มูลค่า 12,000 ล้านบาท
        แก่นักลงทุนสถาบันและนักลงทุนรายย่อย

-   กุมภาพันธ์

    -   บริษัท ไทยพาราไซลีน จำกัด ลงนามสัญญาซื้อขายสารพาราไซลีนจำนวนประมาณ
        80,000 ตัน หรือคิดเป็นมูลค่าประมาณ 100 ล้านเหรียญสหรัฐฯ กับบริษัท Mitsubishi
        Corporation

-   มีนาคม

    -   เครือไทยออยล์หล่อพระพุทธรัตนมงคลสกลประชานาถมุนี พระพุทธรูปเนื้อทองสัมฤทธิ์
        ปางสมาธิ ขนาดหน้าตัก 99 นิ้ว สูง 3.5 เมตร ณ อำเภอบางคล้า จังหวัดฉะเชิงเทรา
        เนื่องในโอกาสที่เครือฯ มีการดำเนินงานครบ 48 ปี

    -   บริษัท ไทยพาราไซลีน จำกัด ลงนามสัญญาซื้อขายสารเบนซีนจำนวนประมาณ 12,000 –
        24,000 ตัน กับบริษัท The Kuwait Styrene Co. (K.S.C.) Closed ณ
        ประเทศคูเวต

    -   บริษัท ท็อป โซลเว้นท์ จำกัด ร่วมลงนามหนังสือยืนยันให้การสนับสนุน “กฎบัตร
        Responsible Care Global Charter”
        เพื่อแสดงเจตนารมณ์ความรับผิดชอบต่อสังคม ทั้งในการพัฒนางานดูแลผลิตภัณฑ์
        การพัฒนาอย่างยั่งยืน
        และการบริหารแบบบูรณาการให้สอดคล้องกับแผนยุทธศาสตร์ผลิตภัณฑ์สากล

-   เมษายน

    -   บริษัท ไทยพาราไซลีน จำกัด ลงนามบันทึกข้อตกลง
        “โครงการส่งเสริมให้ผู้ประกอบการอุตสาหกรรมมีความรับผิดชอบต่อสังคม” ประจำปี
        2552 ของกรมโรงงานอุตสาหกรรม

    -   บริษัท ไทยพาราไซลีน จำกัด ลงนามสัญญาซื้อขายสารเบนซีนจำนวนประมาณ 36,000
        ตัน และสารโทลูอีน จำนวน 12,000 ตัน หรือคิดเป็นมูลค่ารวมประมาณ 35
        ล้านเหรียญสหรัฐฯ กับบริษัท MITSUI & Co., LTD. ณ ประเทศญี่ปุ่น

-   พฤษภาคม

    -   บริษัท ไทยออยล์มารีน จำกัด รับมอบเรือไทยออยล์ 11
        เรือขนส่งผลิตภัณฑ์ปิโตรเลียมและปิโตรเคมีขนาด 7,000 ตันบรรทุก ณ
        ประเทศสาธารณรัฐประชาชนจีน

    -   เครือไทยออยล์ เทศบาลตำบลแหลมฉบัง และมหาวิทยาลัยเกษตรศาสตร์
        วิทยาเขตศรีราชา
        ร่วมลงนามบันทึกข้อตกลงความร่วมมือในโครงการผลิตไบโอดีเซลชุมชน
        เพื่อลดมลภาวะจากน้ำมันพืชใช้แล้ว รวมทั้งได้มอบเงินสนับสนุนมูลค่า 400,000 บาท
        เพื่อใช้ในการจัดซื้อเครื่องจักรผลิตไบโอดีเซล (กำลังการผลิต 75 - 250 ลิตรต่อวัน)

    -   บริษัท ไทยลู้บเบส จำกัด (มหาชน)
        ประสบความสำเร็จในการพัฒนาสูตรการผลิตยางมะตอยเกรดใหม่ คือ Polymer
        Modified Asphalt และ Bitumen 40 - 50

-   มิถุนายน

    -   บริษัทฯ ผลิตและจำหน่ายน้ำมันเบนซิน ออกเทน 95 มาตรฐาน EURO IV
        เป็นรายแรกและรายเดียวของประเทศไทย หรือก่อนกำหนดของภาครัฐถึง 2.5 ปี

    -   เครือไทยออยล์ยกเสาเอกในการก่อสร้างหอพระพุทธรูป
        เพื่อประดิษฐานพระพุทธรัตนมงคลสกลประชานาถมุนี พระพุทธรูปประจำบริษัทฯ ณ
        บริเวณศูนย์สุขภาพและการเรียนรู้เครือไทยออยล์เพื่อชุมชน

    -   บริษัท ท็อป โซลเว้นท์ จำกัด ลงนามสัญญาจัดจ้างผู้รับเหมาขนส่ง
        เพื่อขนส่งผลิตภัณฑ์โซลเว้นท์ทางบก จำนวน 2 ฉบับ ร่วมกับบริษัท เอส ซี แคริเออร์
        จำกัด และห้างหุ้นส่วนจำกัด นันทิญา

-   สิงหาคม

    -   บริษัทฯ จัดพิธีเบิกเนตรพระพุทธรัตนมงคลสกลประชานาถมุนี พระพุทธรูปประจำบริษัทฯ
        พร้อมทั้งจัดพิธีเปิดสถานีจ่ายน้ำมันไทยออยล์ ศรีราชา
        สถานีจ่ายน้ำมันแห่งใหม่ที่เป็นมิตรกับสิ่งแวดล้อมอย่างเป็นทางการ

    -   บริษัท ไทยออยล์ เอนเนอร์ยี จำกัด
        ลงนามสัญญาความร่วมมือในการให้บริการทางด้านหลักสูตรการฝึกอบรมเพื่อพัฒนาบุคลากร
        กับบริษัท ไออาร์พีซี จำกัด (มหาชน)

-   กันยายน

    -   บริษัทฯ ผลิตและจำหน่ายน้ำมันเบนซิน ออกเทน 91 มาตรฐาน EURO IV
        เป็นรายแรกของประเทศไทย

-   ตุลาคม

    -   คุณสุรงค์ บูลกุล เข้ารับตำแหน่งประธานเจ้าหน้าที่บริหาร TOP

    -   บริษัท ผลิตไฟฟ้าอิสระ (ประเทศไทย) จำกัด เป็นเจ้าภาพจัดการประชุม “The 5th
        Asia Pacific V 94.3 A / V 84.3 A User Group Conference Year
        2009” ซึ่งเป็นการประชุมภายในกลุ่มลูกค้าผู้ใช้เครื่องผลิตไฟฟ้ากังหันก๊าซ (Gas
        Turbine) รุ่น V 94.3 A และ V 84.3 A ของบริษัท ซีเมนส์ จำกดั
        ในภูมิภาคเอเชียแปซิฟิก

    -   บริษัท ไทยพาราไซลีน จำกัด ลงนามสัญญาซื้อขายสารพาราไซลีน จำนวนประมาณ
        70,000 – 100,000 ตันต่อปี หรือคิดเป็นมูลค่าประมาณ 100 ล้านเหรียญสหรัฐฯ
        กับบริษัท Mitsubishi Corporation

-   ธันวาคม

    -   บริษัทฯ จัดพิธีพุทธาภิเษกพระพุทธรัตนมงคลสกลประชานาถมุนี พระพุทธรูปประจำบริษัทฯ
        เพื่อให้เกิดพระพุทธคุณอย่างเต็มเปี่ยม โดยเจ้าประคุณสมเด็จพระพุฒาจารย์
        (สมเด็จเกี่ยว อุปเสโณ) ประธานคณะผู้ปฏิบัติหน้าที่สมเด็จพระสังฆราช
        โปรดเมตตามาเป็นประธานในพิธี
        พร้อมด้วยเจ้าคณะและพระเถระชั้นผู้ใหญ่ให้เกียรติมาร่วมเจริญพระพุทธมนต์

    -   บริษัท ไทยลู้บเบส จำกัด (มหาชน) จัดพิธีวางศิลาฤกษ์หน่วยผลิตน้ำมันยางมลพิษต่ำ
        (Treated Distillate Aromatics Distract : TDAE) หน่วยใหม่
        (กำลังการผลิต 6,000 ตันต่อเดือน) เพื่อผลิตน้ำมันยางที่มีสาร Poly Cyclic
        Aromatics (PCA) เจือปนไม่เกินร้อยละ 3

-   ปี 2552 บริษัทฯ และบริษัทในเครือ ได้รับรางวัลต่างๆ ดังนี้

    -   บริษัท ผลิตไฟฟ้าอิสระ (ประเทศไทย) จำกัด ผ่านการรับรองมาตรฐาน ISO 14001

    -   บริษัท ไทยลู้บเบส จำกัด (มหาชน) รับรางวัลการบริหารสู่ความเป็นเลิศ (Thailand
        Quality Class : TQC) รางวัลด้านการบริหารจัดการ
        ซึ่งใช้เกณฑ์การพิจารณาเดียวกับรางวัลคุณภาพแห่งชาติ (Thailand Quality Award
        : TQA) ซึ่งถือเป็นรางวัลระดับมาตรฐานโลก

    -   บริษัทฯ และบริษัท ไทยพาราไซลีน จำกัด
        รับมอบโล่ประกาศเกียรติคุณโครงการรณรงค์ลดสถิติอุบัติเหตุจากการทำงานให้เป็นศูนย์
        (Zero Accident Awards) ระดับโล่ทอง
        ในฐานะสถานประกอบการที่ปราศจากอุบัติเหตุถึงขั้นหยุดงานต่อเนื่องตั้งแต่
        10,000,0000 ชั่วโมงการทำงาน และโล่ทองแดง
        ในฐานะสถานประกอบการที่ปราศจากอุบัติเหตุถึงขั้นหยุดงานต่อเนื่องตั้งแต่ 1,000,0000
        – 2,999,999 ชั่วโมงการทำงาน ตามลำดับ

    -   บริษัท ไทยพาราไซลีน จำกัด
        รับมอบโล่และเกียรติบัตรรับรองการปฏิบัติตามมาตรฐานความรับผิดชอบต่อสังคมของผู้ประกอบการอุตสาหกรรม
        (CSR – DIW)

    -   บริษัท ไทยพาราไซลีน จำกัด
        รับมอบหนังสือรับรองการปฏิบัติตามมาตรฐานความรับผิดชอบทางสังคมของธุรกิจไทย
        จากกรมสวัสดิการและคุ้มครองแรงงาน กระทรวงแรงงาน
        ในฐานะองค์กรที่มีการดำเนินงานที่สอดคล้องกับข้อกำหนดของมาตรฐานแรงงานไทยทุกข้อ
        ทั้งในด้านความปลอดภัย อาชีวอนามัย สภาพการจ้างงาน ด้านสิทธิและคุ้มครองแรงงาน

    -   บริษัทฯ รับมอบรางวัลคณะกรรมการแห่งปีดีเด่น (Board of the Year Awards)
        ประจำปี 2551 / 2552 สะท้อนถึงการดำเนินงานของคณะกรรมการบริษัทฯ
        ที่มีคุณภาพและประสิทธิผลในการดูแลรักษาผลประโยชน์ของผู้ถือหุ้น
        โดยกำกับดูแลการบริหารงานของบริษัทฯ ให้เป็นไปอย่างถูกต้อง
        สามารถสร้างมูลค่าให้กับผู้ถือหุ้นได้ในระยะยาว

    -   บริษัทฯ
        เป็นโรงกลั่นน้ำมันแห่งแรกของประเทศที่ได้รับการรับรองระบบการจัดการแบบบูรณาการ
        (Integrated Management System : IMS) จากสถาบันรับรองมาตรฐานไอเอสโอ
        (สรอ.) แบบบูรณาการทั้งโรงกลั่น

    -   บริษัท ไทยพาราไซลีน จำกัด
        ได้รับการรับรองให้เป็นโรงปิโตรเคมีแห่งแรกของประเทศที่ได้รับการรับรองระบบการจัดการแบบบูรณาการ
        (Integrated Management System : IMS) จากสถาบันรับรองมาตรฐานไอเอสโอ
        (สรอ.) แบบบูรณาการทั้งโรงงาน

    -   บริษัท ผลิตไฟฟ้าอิสระ (ประเทศไทย) จำกัด ผ่านการรับรองมาตรฐาน มอก. 18001

    -   บริษัทฯ
        ได้รับการผลการประเมินด้านการกำกับดูแลกิจการจากสมาคมส่งเสริมสถาบันกรรมการบริษัทไทย
        (IOD) อยู่ในเกณฑ์ “ดีเลิศ”

    -   บริษัทฯ บริษัท ไทยพาราไซลีน จำกัด และบริษัท ผลิตไฟฟ้าอิสระ (ประเทศไทย) จำกัด
        รับรางวัล EIA Monitoring Awards 2009
        ในฐานะองค์กรที่ปฏิบัติตามมาตรการในรายงานวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่น
        ประจำปี 2552 จากสำนักงานนโยบายและแผนทรัพยากรธรรมชาติและสิ่งแวดล้อม

2.2 ภาพรวมการประกอบธุรกิจ

บริษัทฯ ประกอบธุรกิจโรงกลั่นน้ำมันปิโตรเลียมแบบเดี่ยว (Single-Site)
เพื่อจำหน่ายผลิตภัณฑ์ปิโตรเลียมสำเร็จรูปที่ใหญ่ที่สุดในประเทศ โดยโรงกลั่นน้ำมันของบริษัทฯ
ซึ่งตั้งอยู่ที่อำเภอศรีราชา จังหวัดชลบุรี
เป็นโรงกลั่นที่มีประสิทธิภาพสูงสุดแห่งหนึ่งในภูมิภาคเอเชียแปซิฟิก ปัจจุบัน บริษัทฯ
มีกำลังการกลั่นน้ำมันปิโตรเลียมประมาณ 275,000 บาร์เรลต่อวัน คิดเป็นประมาณร้อยละ 29
ของกำลังการกลั่นน้ำมันปิโตรเลียมทั้งหมดในประเทศ โดยมีระบบการกลั่นและ
การดำเนินการทางธุรกิจในลักษณะเชื่อมโยงกับธุรกิจผลิตสารพาราไซลีน
และธุรกิจผลิตน้ำมันหล่อลื่นพื้นฐานของ บจ. ไทยพาราไซลีน และ บมจ. ไทยลู้บเบส

ปัจจุบัน บริษัทฯ ประกอบธุรกิจอื่นผ่านการถือหุ้นในบริษัทต่างๆ ซึ่งประกอบด้วย

+---------------------------+----------------------------+------------+
| บริษัทย่อย/บริษัทอื่นที่บริษัทฯ      | ประเภทธุรกิจ                 | ถือหุ้นร้อยละ  |
| ถือหุ้นอยู่                    |                            |            |
+===========================+============================+============+
| บริษัท ไทยลู้บเบส จำกัด        | ผลิตและจำหน่ายน้ำมันหล่อลื่นพื้นฐาน | 100        |
| (มหาชน)                   |                            |            |
+---------------------------+----------------------------+------------+
| บริษัท ไทยพาราไซลีน จำกัด     | ผลิตและจำหน่ายผลิตภัณฑ์ปิโตรเคมี  | 100        |
|                           |                            |            |
|                           | อะโรมาติกส์ขั้นต้น              |            |
+---------------------------+----------------------------+------------+
| บริษัท ไทยออยล์ โซลเว้นท์ จำกัด | ลงทุนในธ                    | 100        |
|                           | ุรกิจผลิตภัณฑ์โซลเว้นท์(สารละลาย) |            |
|                           | และปิโตรเคมี                 |            |
+---------------------------+----------------------------+------------+
| บริษัท ท๊อป โซลเว้นท์ จำกัด     | จัดจำห                      | ถือหุ้นผ่าน    |
|                           | น่ายผลิตภัณฑ์โซลเว้นท์(สารละลาย) | บจ.        |
|                           | และ ปิโตรเคมี                |            |
|                           |                            | ไทยออย     |
|                           |                            | โซลเว้นท์    |
|                           |                            | (100%)     |
+---------------------------+----------------------------+------------+
| บริษัท ศักดิ์ไชยสิทธิ์            | ผลิตและจำห                  | ถือหุ้นผ่าน    |
|                           | น่ายผลิตภัณฑ์โซลเว้นท์(สารละลาย) | บจ.        |
|                           | และ ปิโตรเคมี                |            |
|                           |                            | ท๊อปโซลเว้นท์ |
|                           |                            |            |
|                           |                            | (80.52%)   |
+---------------------------+----------------------------+------------+
| บริษัท ท๊อป โซลเว้นท์ เวียดนาม  | จัดจำห                      | ถือหุ้นผ่าน    |
| จำกัด                      | น่ายผลิตภัณฑ์โซลเว้นท์(สารละลาย) | บจ.        |
|                           | และ ปิโตรเคมี                |            |
|                           | ในประเทศเวียดนาม            | ท๊อปโซลเว้นท์ |
|                           |                            | (100%)     |
+---------------------------+----------------------------+------------+
| บริษัท ไทยออยล์เพาเวอร์ จำกัด  | ดำ                         | 55         |
|                           | เนินธุรกิจผู้ผลิตไฟฟ้าเอกชนรายเล็ก |            |
|                           | (SPP)                      |            |
+---------------------------+----------------------------+------------+
| บริษัท ผลิตไฟฟ้าอิสระ          | ดำ                         | 24         |
| (ประเทศไทย) จำกัด          | เนินธุรกิจผู้ผลิตไฟฟ้าเอกชนรายใหญ่ |            |
|                           | (IPP)                      |            |
+---------------------------+----------------------------+------------+
| บริษัท ไทยออยล์มารีน จำกัด     | ขนส่งน้ำมันปิโตร               | 100        |
|                           | เลียมและผลิตภัณฑ์ปิโตรเคมีทางเรือ |            |
+---------------------------+----------------------------+------------+
| บริษัท ท่อส่งปิโตรเลียมไทย จำกัด | บริการขนส่งน้ำมันทางท่อ         | 9          |
+---------------------------+----------------------------+------------+
| บริษัท ไทยออยล์ เอนเนอร์ยี     | ธุรกิจที่ปรึกษาทางด้านพลังงาน     | 100        |
| โซลูชั่นส์ จำกัด *             |                            |            |
+---------------------------+----------------------------+------------+
| บริษัท ไทยออยล์ เอทานอล จำกัด | ลงทุนในธุรกิจเอทานอล          | 100        |
+---------------------------+----------------------------+------------+
| บริษัท แม่สอดพลังงานสะอาด     | ผลิตเอทานอลจากน้ำอ้อย         | ถือหุ้นผ่าน    |
| จำกัด                      |                            | บจ.        |
|                           |                            | ไทยออยล์    |
|                           |                            | เอทานอล    |
|                           |                            |            |
|                           |                            | 30         |
+---------------------------+----------------------------+------------+
| บริษัท พีทีที ไอซีที โซลูชั่นส์ จำกัด | ให้บริการด้านเ                | 20         |
|                           | ทคโนโลยีสารสนเทศและการสื่อสาร |            |
+---------------------------+----------------------------+------------+

หมายเหตุ

* เปลี่ยนจากบริษัท ไทยออยล์ เอนเนอร์ยี จำกัด เป็น บริษัท ไทยออยล์ เอนเนอร์ยี โซลูชั่นส์
จำกัด ตามมติที่ประชุมวิสามัญผู้ถือหุ้น ครั้งที่ 1/2552 วันที่ 3 ธันวาคม 2552

2.3 โครงสร้างรายได้

บริษัทฯ มีรายได้จากธุรกิจกลั่นน้ำมันเป็นหลัก นอกจากนี้ บริษัทฯ
ยังมีรายได้จากธุรกิจกลั่นน้ำมันหล่อลื่น ธุรกิจปิโตรเคมี ธุรกิจผลิตไฟฟ้า
ธุรกิจขนส่งน้ำมันและผลิตภัณฑ์ปิโตรเคมี และอื่นๆ
โดยมีรายละเอียดปรากฏตามตารางแสดงรายได้ดังต่อไปนี้

(จำนวนเงิน หน่วย: ล้านบาท)

+--------------------+------+-----+-----+----+-----+----+------+----+
|                    |      |     | รอ  |    |     |    |      |    |
|                    |      |     | บปีส |    |     |    |      |    |
|                    |      |     | ิ้นสุด |    |     |    |      |    |
|                    |      |     | วันที่ |    |     |    |      |    |
|                    |      |     | 31  |    |     |    |      |    |
|                    |      |     | ธันว |    |     |    |      |    |
|                    |      |     | าคม |    |     |    |      |    |
+--------------------+------+-----+-----+----+-----+----+------+----+
|                    | ด    | %   | 2   |    | 2   |    | 2552 |    |
|                    | ำเนิน | ก   | 550 |    | 551 |    |      |    |
|                    |      | ารถ |     |    | ⁽¹⁾ |    |      |    |
|                    | กา   | ือหุ้น | ปรับ |    |     |    |      |    |
|                    | รโดย | ของ | ปรุง |    |     |    |      |    |
|                    | ⁽⁵⁾  |     | ใหม |    |     |    |      |    |
|                    |      |     | ่⁽¹⁾ |    |     |    |      |    |
+--------------------+------+-----+-----+----+-----+----+------+----+
|                    |      | บ   | จำ  | %  | จำ  | %  | จำนว | %  |
|                    |      | ริษัท | นวน |    | นวน |    | นเงิน |    |
|                    |      |     | เงิน |    | เงิน |    |      |    |
+--------------------+------+-----+-----+----+-----+----+------+----+
| ก. ขายสุทธิ          |      |     |     |    |     |    |      |    |
+--------------------+------+-----+-----+----+-----+----+------+----+
| 1. ธุรกิจกลั่นน้ำมัน     | TOP  | -   | 2   | 96 | 3   | 99 | 274  | 95 |
|                    |      |     | 53, |    | 99, |    | ,325 |    |
|                    |      |     | 959 |    | 735 |    |      |    |
+--------------------+------+-----+-----+----+-----+----+------+----+
| 2.                 | TLB  | 100 | 21, | 8  | 22, | 6  | 16   | 6  |
| ธุรกิจน้ำมันหล่อลื่นพื้นฐาน |      |     | 582 |    | 213 |    | ,981 |    |
+--------------------+------+-----+-----+----+-----+----+------+----+
| 3. ธุรกิจปิโตรเคมี⁽⁴⁾  | TPX  | 1   | 33, | 13 | 52, | 13 | 49   | 17 |
|                    | /Tha | 00/ | 247 |    | 606 |    | ,365 |    |
|                    | ioil | 100 |     |    |     |    |      |    |
|                    | Sol  |     |     |    |     |    |      |    |
|                    | vent |     |     |    |     |    |      |    |
+--------------------+------+-----+-----+----+-----+----+------+----+
| 4. ธุรกิจผลิตไฟฟ้า     | TP   | 55  | 12, | 5  | 14, | 4  | 14   | 5  |
|                    | /IPT | /24 | 203 |    | 353 |    | ,231 |    |
+--------------------+------+-----+-----+----+-----+----+------+----+
| 5.                 | TM   | 100 | 731 | -  | 984 | -  | 968  | -  |
| ธุรกิจขนส่งน้ำ         |      |     |     |    |     |    |      |    |
| มันและผลิตภัณฑ์ปิโตรเคมี |      |     |     |    |     |    |      |    |
+--------------------+------+-----+-----+----+-----+----+------+----+
| 6. อื่นๆ             | TES  | 100 | -   | -  | -   | -  | 25   | -  |
|                    | /TET |     |     |    |     |    |      |    |
+--------------------+------+-----+-----+----+-----+----+------+----+
| หัก รายการระหว่างกัน  |      |     | (6  | (2 | (9  | (2 | (71, | (2 |
|                    |      |     | 0,6 | 3) | 0,7 | 3) | 772) | 5) |
|                    |      |     | 71) |    | 66) |    |      |    |
+--------------------+------+-----+-----+----+-----+----+------+----+
| รวม                |      |     | 2   | 99 | 3   | 99 | 284  | 98 |
|                    |      |     | 61, |    | 99, |    | ,123 |    |
|                    |      |     | 051 |    | 125 |    |      |    |
+--------------------+------+-----+-----+----+-----+----+------+----+
| ข.                 |      |     |     |    |     |    |      |    |
| กำไรจาก            |      |     |     |    |     |    |      |    |
| สัญญาแลกเปลี่ยนเงินตรา |      |     |     |    |     |    |      |    |
+--------------------+------+-----+-----+----+-----+----+------+----+
| 1. ธุรกิจกลั่นน้ำมัน     | TOP  | -   | 596 | -  | -   | -  | -    | -  |
+--------------------+------+-----+-----+----+-----+----+------+----+
|                    |      |     |     |    |     |    |      |    |
+--------------------+------+-----+-----+----+-----+----+------+----+
| ค.                 |      |     |     |    |     |    |      |    |
| กำไรจากอัตราแลกเป   |      |     |     |    |     |    |      |    |
| ลี่ยนเงินตราต่างประเทศ |      |     |     |    |     |    |      |    |
| ⁽²⁾                |      |     |     |    |     |    |      |    |
+--------------------+------+-----+-----+----+-----+----+------+----+
| 1. ธุรกิจกลั่นน้ำมัน     | TOP  | -   | 1,  | -  | -   | -  | 1    | 1  |
|                    |      |     | 341 |    |     |    | ,480 |    |
+--------------------+------+-----+-----+----+-----+----+------+----+
| 2.                 | TLB  | 100 | (   | -  | -   | -  | 3    | -  |
| ธุรกิจน้ำมันหล่อลื่นพื้นฐาน |      |     | 23) |    |     |    |      |    |
+--------------------+------+-----+-----+----+-----+----+------+----+
| 3. ธุรกิจปิโตรเคมี⁽⁴⁾  | TPX  | 1   | 38  | -  | -   | -  | 17   | -  |
|                    | /Tha | 00/ |     |    |     |    |      |    |
|                    | ioil | 100 |     |    |     |    |      |    |
|                    | Sol  |     |     |    |     |    |      |    |
|                    | vent |     |     |    |     |    |      |    |
+--------------------+------+-----+-----+----+-----+----+------+----+
| 4. ธุรกิจผลิตไฟฟ้า     | TP   | 55  | 191 | -  | -   | -  | 72   | -  |
|                    | /IPT | /24 |     |    |     |    |      |    |
+--------------------+------+-----+-----+----+-----+----+------+----+
| 5. ธุรกิจขนส่งน้ำมัน    | TM   | 100 | (1) | -  | -   | -  | 3    | -  |
| และผลิตภัณฑ์ปิโตรเคมี   |      |     |     |    |     |    |      |    |
+--------------------+------+-----+-----+----+-----+----+------+----+
| รวม                |      |     | 1,  | -  | -   | -  | 1    | 1  |
|                    |      |     | 546 |    |     |    | ,575 |    |
+--------------------+------+-----+-----+----+-----+----+------+----+
|                    |      |     |     |    |     |    |      |    |
+--------------------+------+-----+-----+----+-----+----+------+----+
|                    |      |     |     |    | (จำ |    |      |    |
|                    |      |     |     |    | นวน |    |      |    |
|                    |      |     |     |    | เงิน |    |      |    |
|                    |      |     |     |    | หน  |    |      |    |
|                    |      |     |     |    | ่วย: |    |      |    |
|                    |      |     |     |    | ล   |    |      |    |
|                    |      |     |     |    | ้านบ |    |      |    |
|                    |      |     |     |    | าท) |    |      |    |
+--------------------+------+-----+-----+----+-----+----+------+----+
|                    |      |     | รอ  |    |     |    |      |    |
|                    |      |     | บปีส |    |     |    |      |    |
|                    |      |     | ิ้นสุด |    |     |    |      |    |
|                    |      |     | วันที่ |    |     |    |      |    |
|                    |      |     | 31  |    |     |    |      |    |
|                    |      |     | ธันว |    |     |    |      |    |
|                    |      |     | าคม |    |     |    |      |    |
+--------------------+------+-----+-----+----+-----+----+------+----+
|                    | ด    | %   | 2   |    | 2   |    | 2552 |    |
|                    | ำเนิน | ก   | 550 |    | 551 |    |      |    |
|                    |      | ารถ |     |    | ⁽¹⁾ |    |      |    |
|                    | กา   | ือหุ้น | ปรับ |    |     |    |      |    |
|                    | รโดย | ของ | ปรุง |    |     |    |      |    |
|                    | ⁽⁵⁾  |     | ใหม |    |     |    |      |    |
|                    |      |     | ่⁽¹⁾ |    |     |    |      |    |
+--------------------+------+-----+-----+----+-----+----+------+----+
|                    |      | บ   | จำ  | %  | จำ  | %  | จำนว | %  |
|                    |      | ริษัท | นวน |    | นวน |    | นเงิน |    |
|                    |      |     | เงิน |    | เงิน |    |      |    |
+--------------------+------+-----+-----+----+-----+----+------+----+
| ง. รายได้อื่น ⁽³⁾     |      |     |     |    |     |    |      |    |
+--------------------+------+-----+-----+----+-----+----+------+----+
| 1. ธุรกิจกลั่นน้ำมัน     | TOP  | -   | 4,  | 2  | 4,  | 2  | 8    | 3  |
|                    |      |     | 819 |    | 738 |    | ,136 |    |
+--------------------+------+-----+-----+----+-----+----+------+----+
| 2.                 | TLB  | 100 | 179 | -  | 159 | -  | 151  | -  |
| ธุรกิจน้ำมันหล่อลื่นพื้นฐาน |      |     |     |    |     |    |      |    |
+--------------------+------+-----+-----+----+-----+----+------+----+
| 3. ธุรกิจปิโตรเคมี⁽⁴⁾  | TPX  | 1   | 150 | -  | 285 | -  | 329  | -  |
|                    | /Tha | 00/ |     |    |     |    |      |    |
|                    | ioil | 100 |     |    |     |    |      |    |
|                    | Sol  |     |     |    |     |    |      |    |
|                    | vent |     |     |    |     |    |      |    |
+--------------------+------+-----+-----+----+-----+----+------+----+
| 4. ธุรกิจผลิตไฟฟ้า     | TP   | 55  | 71  | -  | 63  | -  | 41   | -  |
|                    | /IPT | /24 |     |    |     |    |      |    |
+--------------------+------+-----+-----+----+-----+----+------+----+
| 5. ธุรกิจขนส่งน้ำมัน    | TM   | 100 | 4   | -  | 16  | -  | 10   | -  |
| และผลิตภัณฑ์ปิโตรเคมี   |      |     |     |    |     |    |      |    |
+--------------------+------+-----+-----+----+-----+----+------+----+
| หัก รายการระหว่างกัน  |      |     | (   | (  | (   | (  | (6,  | (  |
|                    |      |     | 4,5 | 2) | 2,9 | 1) | 972) | 2) |
|                    |      |     | 97) |    | 86) |    |      |    |
+--------------------+------+-----+-----+----+-----+----+------+----+
| รวม                |      |     | 626 | -  | 2,  | 1  | 1    | 1  |
|                    |      |     |     |    | 275 |    | ,695 |    |
+--------------------+------+-----+-----+----+-----+----+------+----+
| รวมรายได้ (ก – ง)   |      |     | 2   | 1  | 4   | 1  | 287  | 1  |
|                    |      |     | 63, | 00 | 01, | 00 | ,393 | 00 |
|                    |      |     | 819 |    | 400 |    |      |    |
+--------------------+------+-----+-----+----+-----+----+------+----+
|                    |      |     |     |    |     |    |      |    |
+--------------------+------+-----+-----+----+-----+----+------+----+

หมายเหตุ

(1) - สภาวิชาชีพบัญชีได้ประกาศใช้มาตรฐานบัญชีฉบับที่ 43 (ปรับปรุง 2550) ตั้งแต่ 1 มกราคม
2551 โดยกำหนดให้กิจการตัดรายการค่าความนิยมติดลบที่ได้รับรู้ไว้ก่อนหน้า
โดยปรับปรุงกับกำไรสะสมต้นงวด

  - ตั้งแต่ 1 มกราคม 2551
  บริษัทได้เปลี่ยนแปลงการใช้นโยบายการบัญชีเกี่ยวกับเครื่องมือทางการเงินที่เป็นตราสารอนุพันธ์
  ดังนั้นงบการเงินสำหรับปี 2550 ที่นำมาแสดงเปรียบเทียบจึงได้รับการปรับปรุงใหม่

(2) ปี 2551 ขาดทุนสุทธิจากอัตราแลกเปลี่ยนเงินตราต่างประเทศ

(3) ได้แก่ ดอกเบี้ยรับ เงินชดเชยภาษีสินค้าส่งออก รายได้จากการให้บริการแก่บริษัทในเครือ
ค่าเช่าที่ดิน ค่าบริการใช้ทุ่นผูกเรือน้ำลึก ค่าเช่าถังน้ำมัน ค่าบริการใช้สถานีจ่ายน้ำมันทางรถ
เงินชดเชยดีเซลมาตรฐานยูโร 4 เป็นต้น

(4) ธุรกิจปิโตรเคมี ประกอบด้วย ธุรกิจผลิตสารพาราไซลีนและผลิตภัณฑ์โซลเว้นท์

(5) TOP หมายถึง บริษัท ไทยออยล์ จำกัด (มหาชน)

TLB หมายถึง บริษัท ไทยลู้บเบส จำกัด (มหาชน)

TPX หมายถึง บริษัท ไทยพาราไซลีน จำกัด

TP หมายถึง บริษัท ไทยออยล์เพาเวอร์ จำกัด

  IPT หมายถึง บริษัท ผลิตไฟฟ้าอิสระ (ประเทศไทย) จำกัด ซึ่งบริษัทฯ ถือหุ้นทางอ้อม โดย TP
  ถือหุ้นอยู่ร้อยละ 56 และบริษัทฯ ถือหุ้นทางตรงอีกร้อยละ 24

TM หมายถึง บริษัท ไทยออยล์มารีน จำกัด

Thaioil Solvent หมายถึง บริษัท ไทยออยล์ โซลเว้นท์ จำกัด

TES หมายถึง บริษัท ไทยออยล์ เอนเนอร์ยี โซลูชั่นส์ จำกัด

TET หมายถึง บริษัท ไทยออยล์ เอทานอล จำกัด

2.4 ข้อได้เปรียบในการแข่งขัน

บริษัทฯ เชื่อว่ามีข้อได้เปรียบในการแข่งขันที่สำคัญของบริษัทฯ ดังนี้

โรงกลั่นน้ำมันขนาดใหญ่ที่มีกระบวนการกลั่นน้ำมันแบบคอมเพล็กซ์ (Complex Refinery)
ทำให้มีประสิทธิภาพและความยืดหยุ่นในการกลั่นน้ำมันสูง
โดยมีต้นทุนค่าใช้จ่ายดำเนินงานอยู่ในระดับที่ได้เปรียบในการแข่งขัน

โรงกลั่นน้ำมันของบริษัทฯ เป็นโรงกลั่นน้ำมันเดี่ยว (Single-Site)
ซึ่งมีกระบวนการกลั่นน้ำมันแบบคอมเพล็กซ์ (Complex Refinery)
ที่ใหญ่ที่สุดในประเทศและทันสมัยที่สุดแห่งหนึ่งในภูมิภาคเอเชียแปซิฟิก
โดยมีกำลังการกลั่นน้ำมันดิบและวัตถุดิบอื่นๆได้ประมาณ 275,000 บาร์เรลต่อวัน
คิดเป็นประมาณร้อยละ 24 ของกำลังการกลั่นทั้งหมดในประเทศ
โดยกระบวนการกลั่นน้ำมันดิบของบริษัทฯ ได้รับการสนับสนุนทางด้านเทคนิคจาก Shell Global
Solution International B.V. (SGSi)
ซึ่งเป็นบริษัทที่ให้คำแนะนำทางด้านเทคนิคชั้นนำของโลก โดยบริษัทฯ ได้รับข้อมูลทางด้านเทคโนโลยี
รวมถึงได้รับการฝึกอบรมจากบริษัทดังกล่าวเป็นเวลาเกือบ 50 ปี ในปัจจุบัน SGSi
เป็นผู้ให้บริการทางด้านเทคนิคแก่โรงกลั่นน้ำมันประมาณ 50 แห่งทั่วโลก จากการที่บริษัทฯ
มีกระบวนการกลั่นน้ำมันแบบคอมเพล็กซ์ (Complex Refinery) ที่ใช้เทคโนโลยีขั้นสูง
ทำให้บริษัทฯ
สามารถผลิตผลิตภัณฑ์ปิโตรเลียมสำเร็จรูปและวัตถุดิบปิโตรเคมีที่มีราคาและคุณภาพสูงจากน้ำมันดิบได้มากกว่าโรงกลั่นน้ำมันแบบพื้นฐาน(Hydro-Skimming
Refinery) ซึ่งไม่มีหน่วยแตกโมเลกุล (Cracking Facilities)

โรงกลั่นน้ำมันของบริษัทฯ
ถูกออกแบบมาให้สามารถใช้ประโยชน์จากวัตถุดิบที่ใช้ในการผลิตสูงสุดและให้ได้ผลิตภัณฑ์ปิโตรเลียมสำเร็จรูปเพื่อจำหน่ายในประเทศมากที่สุด
บริษัทฯ
สามารถปรับเปลี่ยนผลิตภัณฑ์ที่ผลิตเพื่อจำหน่ายตามเงื่อนไขของตลาดในประเทศในช่วงเวลาต่างๆ
กัน จึงทำให้บริษัทฯ มีกำไรจากการกลั่นขั้นต้นที่อยู่ในระดับสูง ในปัจจุบันบริษัทฯ
สามารถผลิตผลิตภัณฑ์ที่มีคุณภาพสูงมากกว่าปริมาณที่กฎหมายกำหนด โดยเฉพาะอย่างยิ่ง
สามารถลดระดับเบนซีน (Benzene) ในน้ำมันเบนซิน และปริมาณกำมะถันในน้ำมันดีเซล นอกจากนี้
บริษัทฯ มั่นใจว่าโรงกลั่นน้ำมันแบบคอมเพล็กซ์ (Complex Refinery) ของบริษัทฯ
จะสามารถปฏิบัติตามข้อกำหนดที่เปลี่ยนแปลงของภาครัฐเพื่อให้สอดคล้องกับนโยบายสิ่งแวดล้อมหรือกฎหมายอื่นๆ
ด้วยต้นทุนที่เหมาะสม

โรงกลั่นน้ำมันของบริษัทฯ ประกอบไปด้วยหน่วยการกลั่นน้ำมันหลายหน่วย ซึ่งทำให้บริษัทฯ
สามารถซ่อมแซมและบำรุงรักษาหน่วยการกลั่นน้ำมันบางหน่วยได้โดยไม่กระทบต่อกระบวนการผลิตโดยรวม
ทำให้เกิดความมั่นคงในการผลิต และสามารถรักษาอัตราการใช้กำลังการผลิต (Utilization
Rate) ได้อย่างมีประสิทธิภาพสูงสุด นอกจากนี้ โรงกลั่นน้ำมันของบริษัทฯ
ยังได้รับการออกแบบให้มีความยืดหยุ่นสูงในการใช้วัตถุดิบประเภทต่างๆ
แม้ว่าชนิดของวัตถุดิบที่เลือกใช้จะขึ้นอยู่กับราคาและผลตอบแทน แต่บริษัทฯ
ยังคงสามารถที่จะใช้น้ำมันดิบเพื่อใช้ในการกลั่นได้หลายประเภท อาทิประเภทเบา (Light) กลาง
(Medium) และหนัก (Heavy) ตลอดจนน้ำมันดิบที่มีปริมาณกำมะถันสูง (Sour Crude Oil)
จากภูมิภาคตะวันออกกลาง และน้ำมันดิบที่มีปริมาณกำมะถันต่ำ (Sweet Crude Oil)
จากเอเชียตะวันออกไกล (Far East) และแอฟริกาตะวันตก ซึ่งก่อให้เกิดผลกำไรสูงสุดต่อบริษัทฯ
และเป็นข้อได้เปรียบในการแข่งขันที่จะทำให้ธุรกิจของบริษัทฯ มีกำไรสูงสุด

  สถานที่ตั้งของโรงกลั่นน้ำมันที่เข้าถึงเครือข่ายการส่งมอบผลิตภัณฑ์ที่สะดวก

โรงกลั่นน้ำมันของบริษัทฯ ตั้งอยู่ใกล้ท่าเรือน้ำลึกแหลมฉบังที่อำเภอศรีราชา จังหวัดชลบุรี
ซึ่งตั้งอยู่ห่างจากกรุงเทพ มหานคร ไปทางตะวันออกเฉียงใต้ประมาณ 124 กิโลเมตร
ระบบท่อลำเลียงที่สามารถขนส่งผลิตภัณฑ์ได้หลายชนิด (Multi-Product Pipeline) ของ บจ.
ท่อส่งปิโตรเลียมไทยนั้น มีความสามารถในการลำเลียงถึง 26,000 ล้านลิตรต่อปี
โดยเริ่มจากอำเภอศรีราชา จังหวัดชลบุรี
ผ่านเขตลำลูกกาไปถึงท่าอากาศยานดอนเมืองและสุวรรณภูมิ และไปถึงจังหวัดสระบุรี
ซึ่งเป็นแหล่งที่ตั้งของคลังน้ำมัน ของผู้ประกอบการจำหน่ายน้ำมันส่วนมาก
สถานที่ตั้งโรงกลั่นน้ำมันของบริษัทฯ
ทำให้ผู้ซื้อผลิตภัณฑ์สามารถใช้เครือข่ายการส่งมอบผลิตภัณฑ์ที่สะดวกและทำให้ผู้ซื้อผลิตภัณฑ์ปิโตรเลียมสำเร็จรูปจากบริษัทฯ
สามารถรับสินค้าผ่านทางระบบท่อลำเลียงของ บจ. ท่อส่งปิโตรเลียมไทย
ซึ่งเป็นบริษัทร่วมทุนของบริษัทฯ ได้ด้วยค่าใช้จ่ายที่ไม่สูงมากนัก
และยังสามารถขนส่งผลิตภัณฑ์โดยการขนส่งทางบกและทางเรือ ดังนั้น ลูกค้าของบริษัทฯ
จึงสามารถรับสินค้าของบริษัทฯ ด้วยวิธีการขนส่งแบบต่างๆ
และสามารถจัดจำหน่ายและกระจายผลิตภัณฑ์ด้วยต้นทุนที่ต่ำไปยังบริเวณที่มีความต้องการผลิตภัณฑ์ปิโตรเลียมสำเร็จรูปสูง
ซึ่งรวมถึง กรุงเทพมหานคร และศูนย์กลางในแต่ละภูมิภาคของประเทศ

  ความสัมพันธ์ที่ดีกับลูกค้า

ลูกค้าส่วนใหญ่ของบริษัทฯ เป็นลูกค้าที่ได้ดำเนินธุรกิจกับบริษัทฯ เป็นเวลากว่าสิบปี บริษัทฯ
จำหน่ายผลิตภัณฑ์ปิโตรเลียมสำเร็จรูปในประเทศให้แก่บริษัทน้ำมันขนาดใหญ่ 3 รายประกอบด้วย
บมจ. ปตท. เชลล์ และ เชฟรอน มีมูลค่าการจำหน่ายคิดเป็นสัดส่วนรวม ร้อยละ 57 ร้อยละ 57
และร้อยละ 54 ของปริมาณขายรวมของบริษัทฯ ในปี 2550 2551และ 2552ตามลำดับ
การที่บริษัทฯ มีความสัมพันธ์ที่ดีกับลูกค้าเหล่านี้
เป็นผลเนื่องมาจากความสามารถในการตอบสนองความต้องการอย่างสม่ำเสมอ
กระบวนการผลิตและการจัดส่งสินค้าที่มั่นคงแน่นอนและการบริการลูกค้าที่ดีเยี่ยมตลอดระยะเวลาหลายปี

การวัดผลการดำเนินงานด้านการกลั่น

จากการวัดผลการดำเนินงานด้านการกลั่นในรอบปี 2551 ที่ผ่านมา
เปรียบเทียบกับโรงกลั่นน้ำมันปิโตรเลียมชั้นนำกว่า 40 แห่ง ทั่วโลกที่ใช้บริการทางเทคนิค
(Technical Service Agreement) จากบริษัท Shell Global Solutions
International(SGSi) โดยใช้ดัชนีวัดผลการดำเนินงานที่สำคัญ (Key Performance
Indicators: KPIs) เป็นตัวชี้วัด
ประเมินได้ว่าผลการดำเนินงานด้านการกลั่นโดยภาพรวมอยู่ในระดับที่น่าพอใจ ดังแสดงในกราฟ

ผลการประเมินการดำเนินงานในรอบปี 2551
พบว่าค่าใช้จ่ายดำเนินการของโรงกลั่นที่ไม่รวมค่าใช้จ่ายด้านพลังงานและค่าเสื่อมราคา
(Operating Cost excluding Fuel & Depreciation) ค่าใช้จ่ายในการซ่อมบำรุง
(Annualized Maintenance Cost) ค่าแรงของพนักงานและผู้รับเหมา (Labor Cost)
ดัชนีด้านพลังงาน (Energy Index) ของโรงกลั่นรวมถึงความพร้อมในการกลั่นของหน่วยกลั่น
(Operational Availability) ยังคงอยู่ในระดับที่ดีเมื่อเปรียบเทียบกับปี 2550
ซึ่งนับเป็นผลที่ต่อเนื่องมาจากการที่โรงกลั่นได้ทำการตรวจสอบและซ่อมบำรุงตามแผนงาน
นอกจากนี้แนวโน้มอัตราการใช้แรงงานในส่วนงานซ่อมบำรุงลดลงส่งผลให้ดัชนีการใช้แรงงานบุคลากรของไทยออยล์ลดลงด้วย

Thaioil Operational Performance Review 2551/2550

  [][]

* Quartile หมายถึงการแบ่งจำนวนของกลุ่มตัวอย่าง (โรงกลั่น) ที่มีการเรียงลำดับ(Ordered
Distribution) ออกเป็น 4 ส่วนเท่าๆ กันซึ่ง SGSi กำหนดให้

  1st Quartile หมายถึงกลุ่มตัวอย่างที่มีผลการดำเนินงาน ในระดับที่ดี [Center]

  2nd Quartile หมายถึงกลุ่มตัวอย่างที่มีผลการดำเนินงาน ในระดับค่อนข้างดี

  3rd Quartile หมายถึงกลุ่มตัวอย่างที่มีผลการดำเนินงาน ในระดับค่อนข้างต่ำ

  4th Quartile หมายถึงกลุ่มตัวอย่างที่มีผลการดำเนินงาน ในระดับต่ำ [Outside]

การติดตามและปรับปรุงประสิทธิภาพการใช้พลังงานของโรงกลั่นกับรางวัลแห่งความภาคภูมิใจ

โรงกลั่นยังคงดำเนินการผลิตโดยคำนึงถึงประสิทธิภาพด้านการใช้พลังงานและการลดการสูญเสียของน้ำมันอย่างต่อเนื่อง
อาทิเช่น การวางแผนการผลิตและใช้พลังงานในหน่วยผลิตพลังงานอย่างมีประสิทธิภาพ
(Utilities Optimization) การขจัดเขม่าภายในเตาเผาอย่างต่อเนื่อง
การทำความสะอาดเครื่องแลกเปลี่ยนความร้อน (heat exchanger)
รวมถึงการเลือกใช้สารเร่งปฏิกิริยาที่ต้องการพลังงานในกระบวนการผลิตที่ลดลงกว่าเดิม เป็นต้น
จากผลการดำเนินงานในด้านการอนุรักษ์พลังงานในโรงกลั่นอย่างต่อเนื่อง ทำให้บริษัทฯ
ได้รับรางวัล Thailand Energy Awards และ ASEAN Energy Awards
พร้อมกันทั้งสองรางวัลในปี 2551

การพัฒนาศักยภาพพนักงานใหม่ด้วยหลักสูตรเร่งรัด (New Employee Competency
Development Program)

เพื่อเป็นการเสริมสร้างศักยภาพของพนักงาน ซึ่งถือเป็นทรัพยากรที่สำคัญของบริษัทฯ
ให้มีความพร้อมในการรองรับการขยายกำลังการผลิต
และโครงการขยายธุรกิจต่อเนื่องกับการกลั่นปิโตรเลียมของบริษัทฯ ในอนาคต บริษัทฯ
จึงได้มีการพัฒนาหลักสูตรการฝึกอบรมด้านเทคโนโลยีและวิศวกรรมที่เกี่ยวเนื่องกับกระบวนการกลั่นน้ำมันปิโตรเลียม
โดยอาศัยพนักงานของบริษัทฯ
ที่มีประสบการณ์และมีความเชี่ยวชาญในด้านเทคโนโลยีและวิศวกรรมเป็นวิทยากร
นับเป็นส่วนหนึ่งของการพัฒนาการบริหารองค์ความรู้ (Knowledge Management) ของบริษัทฯ
ในอันที่จะนำพาองค์กรไปสู่ความก้าวหน้าและการพัฒนาอย่างต่อเนื่องและยั่งยืนต่อไป

ความร่วมมือในการบริหารงานด้านการผลิตกับ บมจ. ไทยลู้บเบส

ด้านการผลิต

ในสภาวะความผันผวนทางด้านธุรกิจการกลั่นน้ำมันและน้ำมันหล่อลื่นที่ค่อนข้างสูง ในปีนี้บริษัทฯ และ
บมจ.
ไทยลู้บเบสยังคงมีการวางแผนการผลิตเพื่อให้เกิดประโยชน์สูงสุดร่วมกันอย่างต่อเนื่องจากปีที่ผ่านมา

การบริหารงานบุคคล

บริษัทฯ และบมจ. ไทยลู้บเบสได้ร่วมกันจัดทำแผนกำลังคน (Manpower Planning) ร่วมกัน
เพื่อสามารถบริหารจำนวนบุคลากรให้มีความเหมาะสมและสอดคล้องกับมาตรฐานงานของฝ่ายต่างๆ
ภายในองค์กร รวมทั้งมาตรฐานของ Shell Global Solutions International นอกจากนี้
บริษัทฯ และบมจ. ไทยลู้บเบสยังได้ร่วมกันจัดทำโครงการ Share Service
เพื่อให้เกิดประโยชน์จากการใช้ทรัพยากรในด้านต่างๆ อย่างคุ้มค่าและเกิดประโยชน์สูงสุดร่วมกัน

การติดตั้งระบบควบคุมการผลิตขั้นสูงที่หน่วย Solvent De-waxing Unit

บริษัทฯ ได้ทำการติดตั้งระบบควบคุมการผลิตขั้นสูง (Advanced Process Control: APC)
ที่หน่วย กรองแยกไขพาราฟินออกจากน้ำมันหล่อลื่นพื้นฐาน (Solvent De-Waxing Unit) ของ
บมจ. ไทยลู้บเบส
โดยระบบดังกล่าวจะช่วยเพิ่มปริมาณของผลิตภัณฑ์น้ำมันหล่อลื่นพื้นฐานในแต่ละเกรดให้สูงขึ้น
และช่วยลดการสูญเสียของตัวทำละลายโซลเว้นท์
นับเป็นส่วนหนึ่งของความสำเร็จของการทำงานเป็นทีมระหว่างบริษัทฯ และบมจ. ไทยลู้บเบส

ความร่วมมือในการบริหารงานด้านการผลิตกับ บจ. ไทยพาราไซลีน

บจ. ไทยพาราไซลีน ได้ดำเนินการขยายกิจการโรงงาน เพื่อเพิ่มกำลังการผลิตผลิตภัณฑ์พาราไซลีน
จาก 348,000 ตันต่อปี เป็น 489,000 ตันต่อปี มิกซ์ไซลีนสำหรับการจำหน่าย จาก 65,000
ตันต่อปี เป็น 90,000 ตันต่อปี และเพิ่มการผลิตผลิตภัณฑ์อีก 2 ชนิดคือ เบนซีน และ โทลูอีน
ที่กำลังการผลิต 177,000 ตันต่อปี และ 144,000 ตันต่อปี
เป็นที่เรียบร้อยพร้อมเดินเครื่องตั้งแต่เดือนเมษายน เป็นต้นมา

การวางแผนการผลิต

ในภาวะที่ราคาน้ำมันและราคาผลิตภัณฑ์ปิโตรเคมีมีความผันผวน
ความร่วมมือในการวางแผนการผลิตระหว่างบริษัทฯ กับ บจ.
ไทยพาราไซลีนมีความสำคัญเป็นอย่างยิ่ง ทั้งนี้ นอกจากการประชุมวางแผนการผลิต (Throughput
Planning Committee) ที่จัดขึ้นเป็นประจำทุกเดือน
ทั้งสองบริษัทยังร่วมกันติดตามสถานการณ์การตลาดอย่างใกล้ชิดและปรับเปลี่ยนแผนให้สอดคล้องกับสถานการณ์
ซึ่งนอกจากจะก่อให้เกิดประโยชน์สูงสุดต่อทั้งสององค์กรแล้ว
ยังสามารถตอบสนองความต้องการของลูกค้าได้อีกด้วย

-   Alarm management

เพื่อเพิ่มประสิทธิภาพในการผลิต บุคคลากรของบริษัทฯ และบจ. ไทยพาราไซลีน
ได้ร่วมกันศึกษาความเป็นไปได้ในการลดจำนวนของสัญญาณเตือน (Alarm)
ในกระบวนการผลิตลงให้เหลือเพียง Alarm ที่มีนัยสำคัญ ซึ่งสามารถลดจำนวน Alarm ได้จาก
2000 ครั้งต่อวันต่อพนักงานควบคุมแผงควบคุมการผลิต (panel operator) เหลือต่ำกว่า 400
ครั้งต่อวันต่อพนักงานควบคุมแผงควบคุมการผลิต (panel operator)
นอกจากนี้ยังได้ร่วมกันตั้งเป้าหมาย (KPI) ในการลดจำนวน Alarm ในแต่ละปีอย่างต่อเนื่อง

-   Performance indicator target setting (PITS)

บจ. ไทยพาราไซลีน ได้นำระบบ Performance Indicator Target Setting หรือ PITS
จากบริษัทฯ มาใช้เพื่อเฝ้าติดตามตัวแปรในการผลิตที่สำคัญอย่างต่อเนื่อง
ซึ่งทำให้การควบคุมการผลิตมีประสิทธิภาพมากขึ้น

-   การประหยัดพลังงานในการผลิต

ด้วยความร่วมมือระหว่างบริษัทฯ กับบจ. ไทยพาราไซลีน
ในด้านการใช้เชื้อเพลิงในกระบวนการผลิต
และในช่วงที่ราคาของน้ำมันเตาสูงกว่าราคาของก๊าซเชื้อเพลิง บจ.ไทยพาราไซลีน
ได้ใช้ก๊าซเชื้อเพลิงจากบริษัทฯ เพื่อใช้เป็นเชื้อเพลิงในเตาเผาทั้งหมด (ร้อยละ 100)
ซึ่งช่วยให้ประหยัดค่าใช้จ่ายเป็นเงิน 11.9 ล้านบาทต่อเดือน

การบริหารความปลอดภัยในช่วง MTA และการฝึกซ้อมแผนฉุกเฉิน

ในช่วงต้นปีที่ผ่านมา บจ. ไทยพาราไซลีน มีการหยุดซ่อมบำรุงโรงงานหรือ Major Turnaround
(MTA) และเชื่อมต่อโรงงานส่วนขยาย (Revamp Project)
ซึ่งมีงานที่เสี่ยงสูงหลายรายการในพื้นที่กระบวนการผลิต
ดังนั้นเพื่อเป็นการควบคุมความเสี่ยงต่อการเกิดอุบัติเหตุขณะปฏิบัติงาน บจ.
ไทยพาราไซลีนและบริษัทฯ จึงได้ร่วมกันในการบริหารจัดการความปลอดภัย ในด้านต่าง ๆ เช่น
การทำ Safety audit , House keeping, PSSR (Pre Start-up Safety Review) ,
Accident Investigation , Safety Promotion  เป็นต้น
ซึ่งจากการทำงานร่วมกันอย่างใกล้ชิด ทำให้ บจ. ไทยพาราไซลีน สามารถเริ่มเดินเครื่อง
(start up) ด้วยความปลอดภัยและทำให้ บจ. ไทยพาราไซลีน มี Man-hours ครบ
5,000,000 Man-hours โดยไม่มีอุบัติเหตุขั้นหยุดงาน (Zero Loss Time Injury) นับจากปี
2540

นอกจากนี้ เพื่อเป็นการเตรียมความพร้อมในการรองรับเหตุฉุกเฉิน บริษัทฯ
ได้จัดฝึกทบทวนการระงับเหตุฉุกเฉินหรือ Table Top Exercise ให้กับ บจ.
ไทยพาราไซลีน ในเดือนสิงหาคม 2551 และได้มีการร่วมกันฝึกซ้อมแผนฉุกเฉินประจำปี (Yearly
Emergency Exercise) ในเดือนพฤศจิกายน 2551 ซึ่งผลการทำ Table Top Exercise
และการฝึกซ้อมแผนฉุกเฉินประจำปีได้ประสบผลสำเร็จด้วยดี
และเป็นไปตามวัตถุประสงค์ที่ตั้งไว้ทุกประการ

2.5 เป้าหมายการดำเนินธุรกิจ

บริษัทฯ มุ่งที่จะเป็นผู้นำในการดำเนินธุรกิจเชิงบูรณาการด้านการกลั่นน้ำมัน
และปิโตรเคมีที่ต่อเนื่องอย่างครบวงจรในภูมิภาคเอเชียแปซิฟิก
โดยกำหนดพันธกิจในการดำเนินธุรกิจ ดังนี้

1) เป็นหนึ่งในองค์กรชั้นนำในด้านผลการดำเนินงานและผลตอบแทนการลงทุน

  2) ก้าวสู่องค์กรแห่งความเป็นเลิศ ส่งเสริมการทำงานเป็นทีม มุ่งสร้างสรรค์สิ่งใหม่
  บนพื้นฐานแห่งความเชื่อมั่นระหว่างกันเพื่อการเติบโตที่ยั่งยืน

3) มุ่งเน้นหลักการกำกับดูแลกิจการที่ดีและยึดมั่นในความรับผิดชอบต่อสังคม

  ภายหลังจากที่บริษัทฯ
  และบริษัทในเครือสามารถดำเนินโครงการขยายกำลังการกลั่นและและโครงการขยายกำลัง

การผลิตสารอะโรเมติกส์ได้แล้วเสร็จในปลายปี 2550 และไตรมาส 2/2551 ได้แล้วเสร็จ
ส่งผลให้บริษัทฯ สามารถดำเนินการผลิตร่วมกับบริษัทในเครือ เช่น บจ.ไทยพาราไซลีน
และบมจ.ไทยลู้บเบส
ในลักษณะบูรณาการอย่างเต็มรูปแบบและมีการวางแผนการขายและวางแผนการผลิตร่วมกันเพื่อให้ได้กำไรขั้นต้นรวมสูงสุด

ทั้งนี้ บริษัทฯ ยังคงลักษณะการประกอบธุรกิจกลั่นน้ำมันเป็นหลัก (Pure Play Refiner) โดย
ไม่มีการดำเนินธุรกิจที่เกี่ยวกับการสำรวจขุดเจาะหรือผลิตน้ำมันดิบ
ไม่มีสถานีจำหน่ายน้ำมันหรือผลิตภัณฑ์ที่จำหน่ายภายใต้ตราสินค้าของบริษัทฯ
นอกจากสถานีจำหน่ายน้ำมัน 2 แห่งเพื่อเหตุผลในด้านการประชาสัมพันธ์ ดังนั้น
การจัดจำหน่ายของบริษัทฯ จึงไม่ยึดอยู่กับสถานีจำหน่ายน้ำมันใดๆ ของบริษัทฯ เอง และบริษัทฯ
ไม่มีความจำเป็นที่ต้องก่อภาระค่าใช้จ่ายในการสำรวจขุดเจาะและการผลิตน้ำมันดิบรวมถึงค่าใช้จ่ายในการรักษาตราสินค้า
ดังนั้น บริษัทฯ
จึงสามารถที่จะมุ่งความสนใจทั้งหมดในการพัฒนาประสิทธิภาพกระบวนการกลั่นและการจัดส่งผลิตภัณฑ์ปิโตรเลียมสำเร็จรูปผ่านช่องทางการจัดจำหน่ายต่างๆ
เพื่อให้ได้กำไรสูงสุด ค่าใช้จ่ายในการบริหารและการลงทุนของบริษัทฯ
จึงเป็นไปเพื่อพัฒนากระบวนการกลั่นในปัจจุบัน และการพัฒนาปรับปรุงกำลังการผลิต
โดยการเพิ่มกำลังการผลิตและขยายโรงกลั่นน้ำมัน นอกจากนี้ บริษัทฯ
มิได้มีการแข่งขันกับลูกค้าของบริษัทฯ
เองในธุรกิจการค้าปลีกของผลิตภัณฑ์ปิโตรเลียมสำเร็จรูปในตลาดภายในประเทศเหมือนอย่างเช่นคู่แข่งรายอื่นๆ
ที่มีทั้งธุรกิจการกลั่นน้ำมันและธุรกิจการค้าปลีก

ในด้านการวางกลยุทธ์ทางธุรกิจในระยะยาวนั้นบริษัทฯ
ได้จัดให้มีการทบทวนกลยุทธ์ทางธุรกิจอย่างสม่ำเสมอเพื่อให้มั่นใจว่าบริษัทฯ
จะสามารถบรรลุวิสัยทัศน์ที่วางไว้ในการเป็นผู้นำของโรงกลั่นที่มีระบบการผลิตเชื่อมโยงกับการผลิตปิโตรเคมีในระดับภูมิภาค
ทั้งนี้ บริษัทฯ ได้กำหนดกลยุทธ์ทางธุรกิจหลักในระหว่างปี 2552 – 2556 ไว้ดังนี้

1.  การขยายงานธุรกิจที่ดำเนินอยู่ในปัจจุบัน (Organic Growth) เช่น
    การลงทุนในหน่วยกลั่นที่ทันสมัยเพื่อเพิ่ม

ศักยภาพและลดต้นทุนการผลิต การเพิ่มกำลังการผลิตสารอะโรมาติกส์
การลงทุนในโครงการโรงไฟฟ้า SPP และ IPP ตามประกาศเชิญชวนของกระทรวงพลังงาน
การขยายธุรกิจการขนส่งน้ำมันและผลิตภัณฑ์ปิโตรเคมี โดย บจ.ไทยออยล์มารีน
โดยจัดซื้อเรือบรรทุกน้ำมันและผลิตภัณฑ์ปิโตรเคมี
เพื่อรองรับความต้องการขนส่งผลิตภัณฑ์สำเร็จรูปของบริษัทฯ
และบริษัทในกลุ่มภายหลังการขยายงานแล้วเสร็จ

1.  การลงทุนขยายงานเพื่อต่อยอดทางธุรกิจ (Value Chain Enhancement) เช่น
    การขยายการดำเนินธุรกิจไปสู่

ธุรกิจอะโรมาติกส์ หรือ ปิโตรเคมีที่ตลาดมีความต้องการสูงของ บจ. ไทยพาราไซลีน
การลงทุนในโครงการผลิตสาร TDAE หรือ ผลิตภัณฑ์พิเศษอื่น ของ บจม. ไทยลู้บเบส
การลงทุนเพื่อผลิตผลิตภัณฑ์ใหม่รองรับตลาด เช่น สารละลาย

2.  การลงทุนในธุรกิจพลังงานทางเลือก (Alternative Energy) เช่น โรงงานผลิตเอทานอล

3.  การลงทุนในธุรกิจอื่นเพื่อกระจายความเสี่ยง (Diversification) เช่น
    การลงทุนในกองทุนพลังงานของบริษัท

จัดการกองทุนรวม ธุรกิจที่ปรึกษาด้านพลังงาน

4.  การซื้อกิจการ และการลงทุนในกิจการที่เกี่ยวเนื่องต่างประเทศ (M&A / International
    Business)

อย่างไรก็ตาม ด้วยภาวะวิกฤติเศรษฐกิจของโลกที่ส่งผลต่อการเจริญเติบโตทางเศรษฐกิจ
และอุตสาหกรรมน้ำมันตั้งแต่ปลายปี2551 บริษัทฯ
จึงอยู่ระหว่างดำเนินการทบทวนความเป็นไปได้ในการลงทุนในโครงการต่างๆ
ภายใต้กลยุทธ์ทางธุรกิจดังกล่าวข้างต้นโดยละเอียดในระหว่างปี 2552 – ต้นปี 2553
ก่อนที่จะนำเรื่องขออนุมัติจากคณะกรรมการบริษัทฯ ต่อไป

2.6 โครงสร้างการถือหุ้นของบริษัทฯ และการถือหุ้นของบริษัทฯ ในบริษัทอื่นๆ

บริษัทฯเป็นผู้ประกอบธุรกิจการกลั่นและจำหน่ายน้ำมันปิโตรเลียมที่ใหญ่ที่สุดในประเทศ ซึ่งก่อตั้งขึ้นใน
ปี พ.ศ. 2504 เป็นโรงกลั่นที่มีประสิทธิภาพสูงสุดแห่งหนึ่งในภูมิภาคเอเชียแปซิฟิก
ในปัจจุบันมีกำลังการ ผลิตน้ำมันปิโตรเลียม 275,000 บาร์เรลต่อวัน ซึ่งเป็นธุรกิจหลักของบริษัทฯ
นอกจากนี้บริษัทฯ ยังประกอบธุรกิจอื่นๆในบริษัทย่อย ซึ่งประกอบด้วยธุรกิจการผลิตสารพาราไซลีน
ธุรกิจการผลิตน้ำมันหล่อลื่นพื้นฐาน ธุรกิจผลิตไฟฟ้า
ธุรกิจขนส่งน้ำมันและผลิตภัณฑ์ปิโตรเคมีทางเรือและทางท่อ ธุรกิจพลังงานทดแทน
และธุรกิจสารทำละลาย

โครงสร้างธุรกิจของเครือไทยออยล์

[]